Kami Tertarik Dengan Isu Mahasiswa Sotong Dan Sikap Terpilih Ini. Ada Benarnya Bila Difikirkan

Mahasiswa merupakan satu gelaran eksklusif buat penuntut ilmu yang telah melepasi tempoh pendidikan formal di peringkat sekolah menengah.

Bagi yang berpeluang menyambung pengajian ke peringkat yang lebih tinggi, fokus mereka semestinya kepada bidang yang telah ditawarkan oleh pihak universiti.

Aktiviti dalam dan luar kampus menjadi cabaran utama buat mana-mana mahasiswa kerana di peringkat ini mahasiswa sewajarnya perlu lebih bijak dalam berpendirian.

Kebebasan yang diberikan oleh pihak universiti serta pengaruh rakan sebaya boleh sahaja mempengaruhi kecenderungan dan pemikiran mahasiswa dalam menilai sesuatu isu.

Kami ingin berkongsi pandangan Saudara Zul Fikri Zamir, berkaitan dengan dilema mahasiswa hari ini.

Harapan kami agar kupasan ini dapat membantu bukan saja mahasiswa tetapi juga mereka yang telah habis belajar untuk melihat sesuatu isu dari berbagai sudut yang berbeza dan tidak hanya terikat kepada satu pandangan sahaja.

DILEMA MAHASISWA SOTONG & SIKAP TERPILIH

1. Tak ada salahnya mahasiswa rempuh pintu pagar Universiti Malaya malam tadi.
2. Yang salah ialah yang duduk depan laptop tekan ‘keyboard’ sambil tunggu Suamiku Dan Aku Sama-sama Sotong Bangang Nak Mampus depan TV – kemudian sembang macam depa bagus sangat.
3. Yang rempuh pagar malam tadi paling kurang telah ambil satu ‘sikap’ dalam diri mereka, untuk turut serta dalam proses demokrasi.
4. Cuma masalahnya ialah, kekuatan yang berjaya dikumpul malam tadi tidak diurus dengan baik.
5. Kekuatan mahasiswa sepatutnya lebih besar dari setakat rempuh pagar atau tunggu Anwar Ibrahim bagi pidato .
6. Bayangkan kekuatan penuh mahasiswa rempuh pagar malam tadi dikumpulkan di Kg Chubadak tengah hari ini, sudah tentu rumah Makcik Wahidah tidak berjaya dirobohkan.
7. Tak ada salahnya mahasiswa nak demonstrasi.
8. Yang salah ialah demonstrasi itu terpilih untuk yang popular dan orang tertentu sahaja.
9. Tunjuk sikap kalau sekadar untuk Anwar Ibrahim, Azmin Ali, Rosmah Mansur atau Khairy Jamaludin – janganlah mimpi nak guna hashtag #mahasiswabangkit.
10. #Mahasiswabangkit apabila tunjuk sikap kepada petani, nelayan, peniaga jalanan dan warga tertindas.
11. Inilah dilema baharu mahasiswa, dilema mahasiswa sotong.

Kredit : Saudara Zul Fikri Zamir, dengan izin.

P/s: Kami paling setuju #6 dan #10. Fikir-fikirkan lah.


Kami Tidak Pasti Pemandu Bas Ini Mabuk Atau Bermimpi Ketika Memandu

Pertama: Terang dan nyata laluan dia masuk adalah salah.
Kedua: Dia tak berhentikan bas yang dia pandu sehingga langgar sampai hancur penunggang motor.
Ketiga: Kejadian berlaku waktu siang.


5 Sebab Data Internet Unlimited Sangat Penting Sempena Raya Ini

Pejam celik pejam celik nampaknya selang beberapa hari sahaja lagi kita akan menyambut Hari Raya. Bagaimana dengan persiapan Hari Raya anda pada kali ini?

Kami yakin dari segi pakaian dan kelengkapan sempena Hari Raya, ramai yang sudah siapkan awal-awal lagi. Namun bagaimana pula dengan persiapan ‘internet’ anda. Ya, adakah internet yang anda gunakan mampu menyediakan internet berkelajuan 4G dan hadir dengan data tanpa had untuk penggunaan sempena Hari Raya?

Jangan terkejut jika kami katakan Hari Raya 2017 bakal lebih meriah dengan adanya internet 4G daripada webe Internet Unlimited. Berikut merupakan 5 sebab bagaimana webe Internet Unlimited bakal membuatkan Raya anda lebih meriah.

Setiap kali tiba Hari Raya, kita pastinya bermaaf-maafan antara satu sama dengan yang lain. Tidak dilupakan juga ucapan ‘Selamat Hari Raya’ yang dihantar khusus buat sanak-saudara serta kenalan yang jauh bagi mengeratkan lagi hubungan silaturahim.

Dengan adanya webe, anda bukan sahaja berpeluang menghantar pesanan anda dalam bentuk SMS atau melalui aplikasi permesejan, malah ucapan melalui video juga boleh dengan adanya webe Internet Unlimited. Pastinya, ucapan anda tampak lebih fun dan original.

Tidak puas sekadar bersembang melalui text, dengan webe anda tidak lagi perlu risau soal data kerana webe Internet Unlimited bakal membolehkan anda membuat panggilan video tanpa had.

Dalam erti kata lain, anda dapat berhubung dengan kenalan atau keluarga anda yang berada jauh di mata dengan mudah. Kalau tak dapat berjumpa, dapat video call pun jadilah.

Sudah menjadi adat buat anda untuk ziarah menziarahi sanak saudara dan keluarga yang jarang dapat bertemu sapa. Perjalanan anda juga bakal lebih mudah dengan adanya liputan internet yang stabil membolehkan ada menggunakan aplikasi Waze terus ke rumah kenalan dengan mudah.

Selain itu, pastikan anda setkan tatapan smartphone anda ke rangkaian LTE bagi membolehkan anda menikmati liputan yang stabil sekaligus membolehkan anda Waze tanpa sekatan. Sama ada kampung anda berada di Kangar mahupun anda mahu kelik Kelate, semuanya bakal lebih mudah dengan liputan meluas webe.

Dengan adanya internet tanpa had, Raya ini pastinya lebih meriah dengan menonton seleksi filem menarik melalui penstriman iflix, Netflix dan juga HyppTV. Ianya akan lebih best dengan adanya Smart TV atau Google Chromecast yang membolehkan anda stream secara terus di TV ruang rumah anda.

Nak tahu apa yang lebih menarik? Telco webe turut menawarkan 1 GB tethering secara percuma. Selain anda sahaja enjoy dengan internet yang stabil, kini keluarga anda juga dapat merasa perkara yang sama.

Nak tahu apa yang lagi best tentang webe? Dengan setiap langganan kepada telco webe anda juga berpeluang untuk ke Old Trafford, Manchester. Tidak lain dan tidak bukan untuk menonton perlawanan epik Manchester United.

Bukan itu sahaja, pemenang peraduan ini bakal menerima tajaan 4 hari 3 malam ke Old Trafford yang semuanya ditanggung webe. Anda boleh ikuti atau daftar webe di sini untuk berpeluang memenangi peraduan ini seawal minggu depan.


Kami Tidak Pernah Terfikir Seekor Kucing Boleh Comel Sebegini Meminta Sesuatu Dari Tuannya

Video asal ini dikongsikan oleh Shairah Dzul di Facebook Group Kucing Parsi Dan Baka DLH: Portal Jual Beli.

Ia menunjukkan bagaimana kucing beliau, Captain Bulus, meminta tuannya mengangkat dan memeluk beliau.

“Siapa yang tengok akan mendapat symptom seperti, senyum 24 jam, sengih sorang sorang, dan dicegah daripada kemurungan selama dua tahun. Salam perkenalan dengan Captain Bulus. Share jangan tak share — feeling loved.”

Ya, betul tu Cik Syairah. Kami ni senyum tak berhenti di sini :D

Kredit:
Syairah Dzul, dengan izin.
FB Group Kucing Parsi Dan Baka DLH: Portal Jual Beli


Kami Turut Berdebar Bila Lelaki Ini Buat Kerja Gila Terjun Dari Bumbung Bangunan. OMG!

Terjun dari bangunan sinonimnya adalah bunuh diri.

Beliau sanggup terjun dari bumbung bangunan 5 tingkat hanya untuk mandi.

Aksi ini memang merbahaya. Apa akan jadi jika kakinya tersandung masa melompat? Atau lompatannya tak cukup jauh untuk pastikan dia memang landing dalam kolam?


Kami Yakin Anda Pernah Lalui Perkara Ini Semasa Bulan Ramadan

Sedar atau tidak, nampaknya sudah lebih seminggu umat Islam menyambut bulan Ramadan. Pasti ramai yang sedang berusaha keras dalam melakukan ibadah dan juga menikmati waktu sahur dan berbuka puasa.

Berbincang mengenai bulan Ramadan, pasti banyak kenangan manis khususnya sewaktu kecil dahulu. Sama ada secara ‘sengaja’ mahupun tidak segalanya hanya menjadi kenangan pada ketika ini. Dalam pada itu, ayuh kita ikuti jawab tiga soalan di bawah ini terlebih dahulu.

Pasti ramai yang dapat kaitkan dengan situasi semasa bukan? Waktu nak puasa inilah kena lalui situasi-situasi seperti ini. Lagi-lagi mengenai bau nafas dengan gigi sensitif tu. Serius boleh kacau mood!

Kini anda tidak perlu risau lagi kerana hidup ini terlalu singkat kalau anda mahu layan benda remeh macam tu. Apa kata anda cuba dulu ubat gigi yang kami cadangkan ini. Mana tahu lepas ini anda boleh nikmati makanan dengan tenang dan juga mengurangkan sensitiviti pada gigi anda tu?

Kalau anda nak tahu, ubat gigi Sensodyne Deep Clean baharu ni mempunyai kelebihan 5 dalam 1, dimana ia bukan saja membantu melegakan sensitiviti gigi, tetapi juga mampu memberikan faedah lain seperti kesegaran nafas, pembersihan mendalam, pemutihan serta melawan kaviti.

Ubat gigi ini juga terbukti secara klinikal yang dapat memberikan kelegaan* untuk gigi sensitif. Selain itu, menerusi teknologi Foam Boost yang ada, ia dapat memberikan kesegaran berpanjangan dan kelegaan sensitiviti.

Kebersihan mulut ni penting tahu! Jadi, kalau anda ada masalah nafas berbau tu, gunalah ubat gigi Sensodyne Deep Clean ni. Ia dapat menyegarkan nafas anda semula!

*Dengan memberus gigi dua kali sehari. Sentiasa baca label sebelum menggunakan.

Takkanlah anda taknak buang rasa ketidakselesaan pada mulut dan gigi anda tu dengan menggunakan ubat gigi yang mempunyai 24/7 perlindungan* gigi sensitif ini bukan?

Bila sudah rasa yakin dan selesa, barulah boleh nikmati Ramadan anda dengan indah dan tenang. Jadi, jangan biarkan gigi sensitif menghalang anda untuk menikmati makanan sahur dan berbuka!

Buat anda yang nak dapatkan Sensodyne Deep Clean, boleh klik link di sini.

Tular pada minggu ini apabila pemilik Tesla Singapura yang berkongsi pengalaman mengembara ke Utara Malaysia menggunakan mod auto-pilot menjadi perhatian pihak PDRM.

Mod ‘Auto-Pilot’ Dilarang Di Malaysia, PDRM Akan Buka Kertas Siasatan Terhadap Pasangan Singapura

Gurauan Bawa Padah, Buka Stereng ‘Quick Release’ Sewaktu Memandu Jadi Punca Proton Wira Ini Terbabas


#KamiNampak Bantu Pantau Calon Guna Retorik Kaum Dan Agama Dalam Kempen PRN Melaka

Rakyat Melaka akan keluar mengundi esok bagi menentukan kerajaan negeri yang baharu selepas Dewan Undangan Negeri (DUN) Melaka dibubarkan pada Oktober yang lalu.

Justeru ini, sekumpulan 30 sukarelawan remaja Architects of Diversity Malaysia (AOD Malaysia) telah melancarkan kempen #KamiNampak di laman sosial bagi memantau kempen yang telah dijalankan oleh setiap calon yang akan bertanding esok.

#KamiNampak dilancarkan untuk melihat ada atau tidak calon PRN Melaka yang masih menggunakan retorik kaum dan agama dalam meraih undi. Jawapannya tidak mengejutkan; ada calon yang telah diberikan bendera ‘kuning’ atau ‘merah’ kerana menggunakan isu kaum dan agama ketika berkempen.

A post shared by Hackathon Politik (@hackathonpolitik)

Kempen #KamiNampak dilihat telus kerana tidak berpihak ke mana-mana parti yang bertanding dan siapa sahaja yang mengeluarkan kenyataan retorik kaum atau agama, akan terus dikongsikan kepada umum.

“Kita tidak boleh melangkah ke hadapan dengan perpaduan kaum jika pemimpin kita terus menggunakan strategi tidak baik dalam meraih undi. Bayangan penjajah yang melaksanakan dasar ‘pecah dan perintah’ masih kuat dalam sistem politik kita,” kata pengasas bersama AOD Malaysia, Jason Wee.

Setakat 17 November 2021, lebih 17 retorik agama dan kaum telah direkodkan di PRN Melaka. Antara kesalahan yang telah dibuat adalah penyebaran maklumat salah, fitnah serta membuat dakwaan palsu terhadap parti lawan.

Kesemua kesalahan ini boleh dilihat di laman www.hackathonpolitik.xyz  atau laman Twitter rasmi #KamiNampak. Jika anda salah seorang yang bakal mengundi esok, selamat memilih calon tepat yang dapat menabur jasa bakti buat rakyat dan negara.

Ini beberapa artikel lain berkaitan Melaka yang menarik untuk anda baca. Klik pada pautan di bawah.

Persis Seperti Di Santorini, Lihat Resort ‘Awesome’ Di Melaka Yang Bakal Jadi Tumpuan Pelancong

Belajar Sendiri Perisian, Kini Dapat Bangunkan Kota Melaka 3 Dimensi Yang Menarik

Lelaki Ini Kongsi Kisah Kegigihan Pemuda Pulang Ke Melaka Berbasikal Dari Bangkok


Kami Lawat Kampung Purba Merah Di Iran Dan Ini Apa Yang Dijumpai

Iran, negara yang sangat best untuk diteroka keunikkannya. Iran pasti akan berikan anda pengalaman yang berbeza dan menyeronokkan. Mengikut pengalaman saya, selain dari terpukau dengan kecantikan ukiran senibinanya, layanan mesra penduduk Iran terhadap pelancong asing memang sangat baik. Silap hari bulan anda boleh jatuh hati terus dengan orang-orang di sini.

Kecantikan senibina di Iran seolah-olah menampar kuat perasaan ingin tahu di hati setiap pengembara untuk jejak kaki ke sana. Lihat sahaja ukiran warna-warni yang dihasilkan dengan tangan, siling dan dinding berkaca, itupun sudah cukup buat anda kagum. Memang artistik sungguh.

Yang paling terkesan di Iran mungkin rekaan senibina yang unik berwarna-warni, ditambah pula kesan dari pencahayaan buat ia nampak lebih mengagumkan. Tidak dinafikan, itulah yang buat ramai orang ingin memburu di Iran.

Selain daripada itu, ada satu lagi destinasi yang saya kira sangat antik dan unik yang mesti anda pergi. Memang sangat disyorkan untuk dimasukkan dalam senarai bakul anda jika pergi ke Iran. Tempat yang dimaksudkan ini ialah perkampungan purba Abyaneh.

Sebab paling kuat adalah perkampungan ini merupakan perkampungan terpencil yang sudah wujud berabad tahun lamanya dan masih berpenghuni sehinggalah sekarang. Tidak boleh digambarkan dengan kata-kata, anda mesti lihat sendiri betapa lawanya perkampungan ini. Dijamin!

Perkampungan Abyaneh ini terletak di kaki gunung Karkas wilayah Isfahan, jika menaiki bas dari Tehran ia mengambil masa sekitar 4 jam perjalanan. Mempunyai bilangan penduduk yang terhad, dianggarkan dalam jumlah 250 keluarga sahaja yang tinggal di sini, dan majoriti daripadanya adalah yang sudah berusia.

Ketika kami ke sini, cuaca bermusim sejuk. Pada musim sejuk, kebanyakkan penduduk di kampung ini berpindah ke tempat yang lain kerana pada musim sejuk, suhu di sini boleh mencapai tahap sejuk yang teruk manakala pada musim panas ia bersuhu nyaman. Tidak terlalu panas dan tidak terlalu sejuk. Ini antara faktor perkampungan ini jadi lebih unik untuk dilawati.

Jadi, jika anda merancang untuk ke sini pada musim sejuk pastikan kelengkapan pakaian musim sejuk anda sebaiknya. Tiupan angin di kaki gunung boleh bikin rasa tulang membeku dari dalam. Ini baru betul-betul cool!

Menurut apa yang telah terukir dalam sejarah, perkampungan ini asalnya merupakan tempat pelarian pada abad ke 7 dahulu. Rumah di perkampungan ini dibina dengan bata lumpur, rekabentuknya pula berupa senibina yang digunapakai pada zaman Purba Parsi. Hasilnya, seolah-olah anda dicampak semula kembali ke zaman silam.

Suasana di perkampungan ini sangat damai, anda boleh berjalan-jalan sambil menghayati setiap keunikan yang terdapat di sini tanpa rasa jemu. Meskipun ia merupakan perkampungan purba, tapi jangan risau. Di sini juga terdapat kedai untuk anda berhenti minum kopi atau membeli beberapa kraf tangan hasil seni orang tempatan. Boleh lah buat cenderahati bawa pulang ke Malaysia nanti.

Mereka di sini masih lagi mengekalkan budaya yang diwarisi sejak turun-temurun, orang tempatan di sini juga sangat ramah dan mengalu-alukan kedatangan pelancong buat anda rasa mahu tinggal terus di kampungan aman ini. Kalau mahu luangkan masa lebih lama, di sini juga terdapat hotel untuk anda menginap. Boleh la rasa makanan tradisional orang Parsi yang sedap-sedap.

Melihat keseluruhan perkampungan Abyaneh dari jauh, anda boleh berjalan memanjat kaki gunung sekitar dalam masa 20 minit. Memang lawa betul, tak puas mata memandang. Oh ya, di atas kaki gunung ini terdapat satu lagi tempat yang dianggap suci oleh penduduk kampung di sini. Banyak rahsia sejarah yang ada di perkampungan Abyaneh yang mesti anda teroka sendiri.

Semenjak AirAsia membuka kembali penerbangan ke Tehran dengan harga serendah RM600+ pergi dan balik, saya rasa ini peluang anda untuk jejak kaki ke sini. Masih mencari destinasi gempak untuk travel pada tahun hadapan? Jangan buang masa, kami cadangkan anda terbang terus ke Iran. Kredit kepada jurugambar hebat Ariff Sopian untuk gambar-gambar awesome di atas!

Serius, perkampungan Abyaneh buat anda rasa mahu melompat sebaik sahaja jejak kaki ke sini.


Kampung Baru Mungkin Diambil Secara Paksa

Sejak mula timbul cadangan kerajaan untuk mendapatkan tanah Kampung Baru bagi membina prasarana dan infrastruktur terbaru, penduduk Kampung Baru serta para netizen nampaknya mempunyai perselihan pendapat mengenai isu ini.

Terdapat segelintir netizen yang berpendapat Kampung Baru harus dikekalkan seperti sedia ada melihat kepada lokasi tempat tersebut yang ikonik serta berada di tengah Kuala Lumpur. Walau bagaimanapun, terdapat beberapa individu yang berpendapat sebaliknya.

Terbaharu, difahamkan pihak kerajaan mungkin mempertimbangkan untuk mengambil tanah Kampung Baru secara paksa mengikut Akta Pengambilan Tanah 1960 sekiranya terdapat pemilik tanah yang berdegil untuk bekerjasama menjual lot mereka.

Perkara ini disebutkan oleh Menteri Wilayah Persekutuan, YB Khalid Abdul Samad yang menyifatkan langkah ini mungkin langkah terakhir kerajaan demi keadilan pemilih tanah lain yang bersetuju menjual bahagian mereka.

Difahamkan situasi ini cuma dibuat sekiranya terdapat tanah yang mempunyai sepuluh penama telahpun dipersetujui oleh tujuh pihak manakala tiga lagi penama tidak bersetuju dengan penjualan tanah meskipun selepas rundingan dibuat.

Selain itu, YB Khalid Samad berpendapat langkah pengambilan tanah ini secara tidak langsung bakal membantu mereka yang kurang berkemampuan dengan pemberian pampasan.

Pihak kerajaan juga sedia menawarkan harga baharu sebanyak RM1,000 setiap kaki persegi untuk pembangunan semula kawasan berkenaan dimana RM850 daripada akan dibayar berdasarkan pilihan pulangan oleh pemilik tanah.

Setakat ini perbincangan diantara dua pihak ini masih lagi dalam perbincangan dan keputusan muktamad bakal diumumkan pihak kerajaan kelak. Bagaimana dengan pendapat mengenai situasi yang berlaku ini?

Ikuti penjelasan mengapa Kampung Baru wajar dikekalkan mengikut padangan wanita ini. Selain itu, sebuah Menara Kediaman Tertinggi Malaysia bakal dibina di Bukit Bintang. Klik pautan di bawah untuk membacanya.

Wanita Ini Kongsi Pandangan Mengapa Penting Kita Mengekalkan Warisan Kampung Baru

Menara Kediaman Tertinggi Malaysia Bakal Dibina Di Bukit Bintang


3 Lokasi Di Jepun Ini Dihuni Haiwan Comel Dan Jinak. Ramai Tak Tahu #3

Pernahkah anda melihat pulau atau tempat yang dihuni oleh haiwan sahaja?

Sudah tentu ianya bukan zoo kerana haiwan-haiwan ini bebas bergerak ke mana saja di pulau atau lokasi ini.

Kami bawakan 3 lokasi di Jepun yang mana ia di huni oleh 3 jenis haiwan yang berbeza.

1.  Aoshima Island – pulau yang dihuni oleh kucing

Khabarnya pulau ini dihuni oleh 15 orang manusia dan lebih dari 100 kucing!

Sewaktu perang dunia ke 2, rakyat Jepun dari tanah besar berhampiran lari bersembunyi di pulau ini. Namun selepas perang, ramai yang meninggalkan pulau ini atas faktor mencari peluang pekerjaan.

Pada awal tahun 2000, populasi kucing mula meningkat di pulau ini dan menjadi penghuni rumah-rumah yang di tinggalkan. Tiada kereta atau basikal di gunakan di sini menjadikan kemalangan dan kes terlanggar kucing tidak berlaku.

Selain dari Aoshima Island, sebuah lagi pulai yang turut dihuni oleh kucing yang banyak adalah Tashirojima Island. Kini 2 pulau ini menjadi tarikan kepada pencinta kucing.

Pulau ini juga mempunyai sejarahnya yang tersendiri.

Sewaktu perang dunia ke 2, sebuah kilang menghasilkan gas beracun telah dibina di pulau ini, yang mana gas-gas tersebut banyak dihantar untuk peperangan kimia (chemical warfare) di China. Senjata kimia yang dihasilkan pada ketika itu adalah gas pemedih mata dan gas mustard.

Kedudukan pulau ini yang terpencil menjadi lokasi terbaik bagi kerajaan Jepun pada ketika itu untuk mengeluarkan senjata kimia secara rahsia. Dibawah pengawasan tentera yang ketat, para nelayan tidak dibenarkan mendekati atau mencari ikan di sekitar pulau ini.

Bukan itu saja, penghuni pulau dan para pekerja kilang senjata kimia ini juga tidak diberitahu apakah sebenarnya yang dikeluarkan di kilang ini. Pekerjaan yang berat dan kasar, dan udara di sekitar kilang yang tercemar menyebabkan ramai pekerja mengalami masalah kesihatan yang serius.

Apabila perang dunia ke 2 berakhir, kerajaan Jepun mengarahkan semua fail dan maklumat tentang kilang senjata kimia di pulau ini di bakar dan dihapuskan.

Kini pulau ini dibuka untuk tujuan pelancongan dengan akses terhad kepada kawasan tertentu saja – antaranya muzium gas beracun, sebuah hotel, padang golf dan tapak perkhemahan bersaiz kecil.

Sewaktu perang dunia ke 2 dulu, arnab yang dibawa ke pulau ini dijadikan sebagai bahan uji kaji keberkesanan senjata kimia yang dihasilkan. Arnab-arnab itu sengaja dibiarkan bergerak bebas di pulau tersebut. Namun semua arnab tersebut kemudiannya dibunuh sebaik saja kilang senjata itu ditutup.

Arnab-arnab yang kini bebas berkeliaran dan menghuni di pulau ini tiada kaitan dengan perang dunia ke 2 kerana ia dibawa ke pulau ini selepas ia dibuka semula untuk tujuan pelancongan.

Perkampungan ini tidak begitu dikenali berbanding 2 pulau haiwan di atas.

6 jenis musang dari spesis berbeza telah di ternak dan dibiarkan bebas bergerak di kawasan tertentu di perkampungan ini.

Meskipun musang-musang ini sangat jinak, para pengunjung tidak digalakkan memberikan makanan di tapak tangan bagi mengelakkan kecederaan. Ye lah, nanti tangan pula yang di makan musang. Sebaliknya, makanan hendaklah di campak.

Jika anda pencinta haiwan dan mahu melancong ke Jepun, 3 lokasi ini mungkin boleh dimasukkan ke dalam itinerari anda.


Kampung Oymyakon Di Rusia Ini Merupakan Perkampungan Paling Sejuk Di Dunia

Anda rasa anda sudah cukup cool? Jangan perasan terlalu awal jika anda bukan berasal dari perkampungan Oymyakon, Rusia. Kampung Oymyakon di Rusia ini merupakan perkampungan paling sejuk di dunia, suhu di sini boleh mencecah sehingga –50 darjah Celcius dan pernah mencatat rekod serendah –71.2 darjah Celcius pada tahun 1924. Ini lah sebabnya kenapa kami berani katakan yang penduduk di sini semuanya cool belaka.

Perkampungan ini terletak di daerah Republik Sakha, Rusia. Oymyakon sebenarnya bermaksud ‘air yang tidak membeku’ ia diambil semperna kewujudan mata air panas yang ditemui dikawasan tersebut suatu ketika dahulu.

Pernah tak anda cuba bayangkan bagaimana penduduk di kampung ini menjalani kehidupannya dalam suhu sejuk yang melampau? Baru 10 Celcius pun sudah cukup buat tubuh rasa ketar menggigil, inikan pula pada tahap sejuk teruk sebegini.

Bagi penduduk di Kampung Oymyakon, perkara ini biasa sahaja. Mungkin disebabkan sudah dibesarkan dalam kehidupan seperti ini, mereka bagaikan sudah kebal dari kesejukkan. Namun, ini tidaklah bermakna mereka memakai tshirt nipis seperti anda. Penduduk di sini masih lagi perlu memakai pakaian tebal dan berlapis-lapis untuk mengurangkan rasa sejuk.

Hidup dalam suhu rendah melampau bukan satu masalah buat penduduk di sini. Mereka tidak menghadapi sebarang masalah seperti kekurangan nutrien. Susu lembu, ikan air sejuk, rusa kutub dan kuda merupakan sumber makanan utama mereka.

Oleh kerana bersuhu sejuk, tidak banyak kehidupan yang wujud di sini. Dikatakan, jumlah bilangan penduduk yang tinggal di Oymyakon hanyalah sekitar 500 orang sahaja. Selebihnya adalah haiwan seperti lembu dan rusa kutub. Bagi menyara hidup pula, penduduk di sini kebanyakkannya melakukan pekerjaan seperti memburu haiwan, menjadi nelayan dan penternak lembu.

Antara perkara menarik tentang Oymyakon yang perlu anda tahu:

1. Enjin kenderaan sentiasa dihidupkan setiap masa, ini disebabkan ia sangat sukar untuk dihidupkan. Malah jika terbiar terlalu lama boleh menyebabkan kenderaan mereka rosak atau membeku jika tahap sejuk yang melampau.

2. Pada musim sejuk, waktu siang di sini hanyalah 3 jam sahaja. Berbeza pada waktu musim panas, ia berlaku sehingga 21 jam.

3. Walaupun pada musim panas, suhu hanyalah berada sekitar 30 darjah Celcius sahaja. Ini bermakna, untuk penduduk di sini rasa berpeluh memang agak sukar.

4. Di sini juga terdapat kedai menjual barangan keperluan harian, jadi untuk mendapatkan keperluan harian masih lagi mudah didapati.

5. Apabila berlakunya kematian, penduduk Oymyakon menguruskan kematian dengan cara pengebumian dan ianya mengambil masa sekurang-kurangnya 3 hari untuk selesai. Ini kerana terlalu banyak kerja yang perlu dilakukan untuk menanam mayat di dalam tanah beku seperti menghidupkan api bertujuan mencairkan tanah supaya mudah digali. Proses ini dilakukan sehingga lubang tersebut sesuai dengan ukuran mayat.

6. Suhu sejuk melampau juga menjejaskan objek tertentu. Contohnya pen tidak dapat digunakan disebabkan dakwat yang membeku. Pakaian yang dijemur di ampaian juga menjadi keras, ia seperti menyarungkan baju ais di badan.

7. Walaupun begini, Oymyakon sering menerima kunjungan dari pelancong asing. Ini kerana mereka ingin merasai sendiri pengalaman menjalani kehidupan dalam keadaan sejuk yang melampau. Tambahan pula selepas ia dikenali sebagai perkampungan paling sejuk di dunia.

Bercerita tentang suhu sejuk, suhu paling sejuk anda pernah rasa berapa darjah Celcius? Kongsikan pengalaman anda bersama kami melalui komen di bawah.


Kampung Pelangi Kini Jadi Lokasi Paling ‘Instagrammable’ Di Semarang, Indonesia

Memburu lokasi baru dan unik untuk diteroka, keunikan Kampung Pelangi seolah-olah menarik tangan saya ke sana. Kampung Pelangi ini asalnya dikenali dengan nama Kampung Wonosari, terletak di daerah Semarang, Indonesia. Dahulunya, persekitaran di kampung ini agak kumuh dan tidak terjaga.

Oleh demikian, sebagai langkah merawat semula maka tercetuslah idea ini. Kampung yang dahulunya suram dan tidak dipandang orang kini bertukar menjadi salah satu lokasi hits buruan pelancong sekaligus terkenal sebagai destinasi yang paling instagrammable di Semarang, Indonesia.

Kerja-kerja mengubahsuai dilakukan pada 17 April 2017 yang lepas dengan kerjasama penduduk setempat dan sukarelawan. Dianggarkan, tidak lebih daripda 300 penduduk yang tinggal di sini.

Selain rumah dan jalan yang berwarna-warni, seni mural dan lukisan 3D turut menjadi sumber tarikkan utama Kampung Pelangi. Di sini terdapat juga kemudahan seperti restoran, kedai runcit serta kedai menjual cenderahati.

Buat anda yang suka dengan suasana ceria, Kampung Pelangi merupakan destinasi berbaloi dilawati jika berkunjung ke Semarang. Paling menarik, Kampung Pelangi juga disebut sebagai destinasi yang mesra pelancong.


Kampung Sunyi Akibat COVID-19, Katak Saiz Bayi Manusia Jadi ‘Teman’

COVID-19 telah mengakibatkan satu dunia menerapkan norma baharu yang melarang manusia berkunjung ke tempat yang sesak dan sentiasa memakai pelitup muka.

Wabak yang sudah menyerang dunia sejak akhir tahun 2019 ini juga telah mengakibatkan beberapa haiwan yang selama ini dilaporkan pupus kini kelihatan berkeliaran.

Melalui laporan yang dikeluarkan oleh Daily Star, seekor katak raksasa yang mempunyai saiz sebesar bayi manusia ditangkap setelah dilihat berkeliaran di sebuah kampung di Kepulauan Solomon.

Katak ini telah ditemukan oleh Jimmy Hugo yang menjumpainya ketika memburu babi hutan di sekitar kawasan rumahnya. Ia bukan sahaja mengejutkan Jimmy tetapi seluruh penduduk yang tinggal di pinggir Honaira, ibu kota Kepulauan Solomon.

Beberapa gambar yang disiarkan di laman media sosial menunjukkan katak tersebut duduk di lutut seorang penduduk bernama Mostin. Gambar lain pula menunjukkan seorang kanak-kanak memegang katak yang hampir separuh daripada badannya.

Untuk rekod, katak yang dijumpai dipercayai spesis Cornufer guppyi. Spesis ini adalah salah satu katak terbesar di dunia dan biasanya dijumpai di sekitar Kepulauan Bismarck hinggalah Kepulauan Solomon.

Spesis katak jenis ini dikatakan semakin terancam dengan kepupusan akibat kegiatan pembalakan dan kegiatan penempatan masuk manusia ke habitatnya.

Keluarga dapat ‘wahyu’ dari jenazah COVID-19, minta kuburnya digali dan jasadnya dipindahkan. Klik pautan di bawah untuk membaca.

Keluarga Dapat ‘Wahyu’ Dari Jenazah COVID-19, Minta Kuburnya Digali Dan Jasadnya Dipindahkan

‘Ini Adalah Tragedi Yang Luar Biasa’ – Ini Ramalan Terbaharu Bill Gates Mengenai COVID-19

Suasana Ngeri Di India, Koleksi Foto Pembakaran Mayat Mangsa COVID-19 Secara Besar-Besaran


5 Sebab Enjin Diesel Motosikal Tidak Dikomersilkan

Kebiasaannya kereta pacuan 4 roda dan kenderaan berat menggunakan diesel sebagai bahan bakar enjin. Pernahkah anda terfikir ada tak motosikal menggunakan enjin diesel? Yang pernah tersalah isi minyak diesel ada la. Haha.

Sebenarnya wujud motosikal sebegitu. Ada beberapa syarikat telah mengeluarkan motosikal berkuasakan enjin diesel sebelum ini. Paling popular ialah Royal Enfield, namun terpaksa ditamatkan pengeluarannya disebabkan akta/undang-undang pencemaran udara.

Baik, saya tidak bercadang untuk berkongsi secara terperinci dari sudut kejuruteraan kenapa motosikal enjin diesel hampir mustahil untuk dikomersialkan secara besar-besaran seperti kereta dan kenderaan lain.

Anda boleh buat pencarian sendiri mengenai enjin diesel berbanding enjin petrol yang ada di pasaran. Cuma saya boleh ringkaskan seperti berikut kenapa ianya agak mustahil untuk dikomersialkan secara besar-besaran:

1. Torque Dan RPM
Enjin diesel menghasilkan torque tinggi tetapi RPM rendah di mana bertentangan dengan tujuan motosikal yang mensasarkan kelajuan yang tinggi.

2. Gas Karbon Dioksida
Salah satu sebab Royal Enfield menamatkan pengeluaran motosikal enjin diesel adalah kerana ia mengeluarkan gas karbon dioksida lebih tinggi berbanding enjin petrol. Ia tidak sesuai untuk alam sekitar.

Tapi untuk teknologi kereta dan kenderaan berat, ianya bukan masalah utama kerana industri kereta dan kenderaan berat diesel sudah maju dalam pengeluarkan enjin diesel.

3. Penyelenggaraan
Enjin diesel memerlukan penjagaan yang sangat rapi. Kos penyelenggaraan mungkin meningkat.

4. Saiz Dan Berat
Enjin diesel agak besar dan berat. Ia semestinya tidak sesuai dengan motosikal yang mementingkan kelajuan dan keselesaan.

5. Kos Pembuatan
Disebabkan saiz enjin agak besar dan berat, maka semestinya harga pembuatannya meningkat. Maka harga motosikal anda lagi mahal.

Saya percaya tidak mustahil untuk mengkomersialkan motosikal berkuasakan enjin diesel memandangkan sains dan teknologi telah membuktikan ia boleh berlaku dengan penyelidikan dan pembangunan yang berpanjangan.

Sesiapa yang meminati enjin diesel mesti tidak sabar untuk menunggu kelahiran semula motosikal enjin diesel di jalan raya.

Jika anda ada info lain berkenaan ini, boleh kongsi di ruang komen. Semoga bermanfaat.


Pengalaman Unik Kami Ke Perkampungan Rusia Di Harbin, China

Trip kami ke Beijing – Tianjin – Harbin pada 25 Disember 2017 – 2 Jan 2018.

Highlight utama trip kami adalah ke Harbin, yang terletak di utara China, bersempadan dengan Russia (sejam penerbangan ke Vladivostok atau 12 jam dengan keretapi / bas), Korea Utara, dan Hokkaido, Jepun.

Kami ke Harbin dari Tianjin, menaiki keretapi hard sleeper selama 12 jam.

Harbin terkenal dengan suhu sejuk yang ekstrim semasa musim sejuk, mencecah -38°c. Sewaktu kami di sana, suhu tertinggi adalah -14°c dan suhu terendah -24°c.

Sejuknya memang menggila. Bila di luar, kejap-kejap kami lari masuk dalam kedai sebab nak panaskan badan bila berjalan. Pakai thermal wear memang membantu, tapi bab tangan dan kaki masih tak mampu nak atasi walaupun tepek warmer atas bawah kaki.

Patutlah bila kami jumpa orang dan beritahu nak ke Harbin, semua macam – “like seriouslyyyy it’s too cold in Harbin!”

Yeah we know, but this is what we’re looking for hiks.

Sepanjang di Harbin selama 5 hari, boleh dikatakan sangat jarang jumpa orang Malaysia terutamanya Melayu. Chinese Malaysian ada beberapa yang kami jumpa, dan kebanyakannya sangat peramah dan tegur bila dapat tahu kami orang Malaysia.

Back to the story, di Harbin, kami ke beberapa tempat yang menjadi tarikan utama antaranya Ice & Snow Festival yang terkenal tu.

Untuk kali ni, saya nak share dulu tentang Volga Manor, satu perkampungan Russia yang terletak kira-kira sejam perjalanan dari bandar Harbin.

Volga Manor ni ibarat hidden gems di Harbin. Belum ramai yang tahu dan untuk ke sana jugak tak mudah untuk menggunakan pengangkutan awam. Nak naik bas boleh, tapi perjalanan 3 jam dan kena bertukar bas beberapa kali (agak kurangselesa kecuali ada banyak masa).

Kebanyakan hostel/hotel lebih fokus ke Yabuli & Snow Town, walhal Volga Manor pun tak kurang menariknya. Kami minta hostel tempahkan teksi untuk return trip.

Kos RMB300 per teksi untuk setengah hari, dan pemandu teksi kami juga sangat baik & membantu, boleh juga cakap English serba sedikit. Recommended.

Di Central Street ada juga arrange trip ke sini secara berjemaah, tapi kena pergi sendiri ke Beijing Jie (Beijing Street), dalam 45 minit dari Harbin sebelum turut serta dalam trip. Pilihan ini kurang sesuai dengan kami. Dengan tak reti cakap Mandarin, nanti entah kemana kami pergi.

Entrance fee adalah sebanyak RMB150, termasuk dengan pakej main sledding yang super best! Kalau nak tengok Russian Art Performance, boleh tambah lagi RMB50 (setiap jam 11am & 2pm).

Kat dalam Volga Manor ni ada banyak bangunan bercirikan Russia, semuanya cantik dan unik. Ada juga tasik yang beku, salji memutih bertaburan, kawasan pokok seperti di Rime Island, Jilin, kucing-kucing gebu bulu panjang, dan sebagainya. Nak main ski pun boleh kat sini, tapi kena bayar lain lah. Setengah hari dah cukup nak explore satu kawasan Volga Manor.

Overall, Volga Manor ni recommended untuk dilawati. Kalau berpeluang ke Harbin, sila la ke sini. InshaAllah berbaloi.

Baca lagi: Cara Ke Tembok Besar China Tanpa ‘Tour Guide’ Dan Di Lokasi Kurang Pelawat


‘Kampus Bukan Pampers’- Telatah Pengacara Ini Tersasul Ketika Live Buat Netizen Terhibur

Melihat di kaca TV, semestinya anda kagum dengan kepetahan pengacara TV dalam melontarkan kata-kata dengan lancar ketika program berlangsung secara live. Sebenarnya bukan mudah untuk mengacara kerana anda perlu menghilangkan rasa nervous dan nampak yakin di depan kamera.

Terbaharu, pengacara Syairul Islam telah berkongsi klip video beliau yang tersasul ketika program bual bicara mengenai para pelajar yang menuntut di Institut Pengajian Awam Tinggi (IPTA). Menerusi video tersebut, beliau yang mahu menyebut kampus tersasul pampers tetapi dengan yakinnya meneruskan program.

A post shared by Syairul Islam Basmullah (@syairulislam)

Menerusi perkongsiannya, beliau turut mengingatkan dirinya supaya lebih berhati-hati selepas ini, dan tidak terlampau yakin mahupun getar. Malah, beliau turut memberikan pesanan ‘mesra’ supaya pelajar tidak membawa pulang pampers ke kampus masing-masing susulan video tersebut.

Lantaran itu, rata-rata netizen berasa terhibur melihat video tersebut. Malah, para netizen turut memuji beliau kerana tidak panik dan meneruskan program sehingga tamat.

Bukan itu sahaja, para netizen turut memberikan kata-kata semangat agar terus berusaha dalam kerjayanya. Adakah anda turut terhibur dengan kata-kata pengacara ini?

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Sentuh Isu Perkauman Dan Strim Permainan Slot, Streamer Ini Dikecam Hebat Netizen

Pelakon Dan Pengarah Isma Yusoof Akui Dirinya Transgender Secara Terbuka


Kamu ‘Otai’, Suruh ‘Abang Long’ Jumpa Cikgu, Cara Saya Selesaikan Masalah Murid Nakal

“Cikgu, kami yang buat. Minta maaf cikgu.”

Di hadapan aku, berdiri tiga pelajar tingkatan empat. Kelas aku sendiri. Kelas 4 Indah (kot? Aku dah tak berapa ingat). Tiga-tiga buat muka seposen.

Tapi memang nampak betul penyesalan di wajah mereka. Semuanya seakan pasrah sahaja akan tindakan yang aku akan ambil ke atas mereka.

Di dinding tangga tempat kami berdiri, ada contengan kata-kata nista terhadap Penolong Kanan Hal Ehwal Murid (PK HEM).

Aku tak berapa ingat dengan jelas apa perkataannya, tapi aku tahu tulisan itu amat besar, mungkin tinggi dan depanya selebar depa orang dewasa.

Awal hari itu, aku dapat khabar tentang contengan itu. Jadi heboh di bilik guru. Walaupun tak ada yang menuduh, aku tahu ini kerja budak-budak kelas aku.

Sebab di samping contengan itu menghina PK HEM, ia turut menghina anak lelaki PK HEM yang juga dalam kelas yang sama.

Masa aku mula ambil alih kelas ini sebagai guru GSTT (Guru Sandaran Tidak Terlatih), aku nampak diri aku macam Onizuka.

Kelas aku memang banyak murid bermasalah. Kelas ‘akhir’lah katakan. Dicampak subjek Perdagangan, Seni dan apa entah.

Atas sebab mereka di kelas ‘hujung’ inilah kadang-kadang cikgu nak masuk kelas pun fikir dua kali.

Nakal, memang nakal. Kau masuk pintu depan, mereka keluar pintu belakang. Selamba saja macam kau tak wujud.

Itu belum masuk bab suara suka tengking-tengking. Perkataan caci maki lancar saja keluar dari mulut dan pergaulan antara jantina yang aku risau bila tengok.

Bila aku lihat mereka, aku nampak diri sendiri. Pada zaman persekolahan, aku juga budak kelas hujung. Bahkan semua kelas di tingkat atas blok E, SMSG itu memang kelas rata-ratanya yang tidaklah pandai mana.

Maka sebaik aku melangkah masuk 4 Indah dan dibentangkan dengan situasi sama, aku seakan boleh teka apa yang perlu dibuat.

‘Kalau budak-budak ini rasa dia gangster, aku akan jadi gangster lagi besar daripada mereka’ – itulah formulanya.

Memang itu yang aku buat. Bila mereka kata mereka otai Pandan, otai Maluri, aku balas balik – suruh mereka tanya ‘abang long’ mereka di luar sana, kalau betul anak jantan marilah bertatap mata dengan aku.

“Gangster sebenar tak perlu beritahu dia otai mana, pegang kawasan mana. Dia masuk ke mana pun orang akan terasa dia power dan hormat ke dia,” kata aku.

Dengan anak murid di 4 Indah aku pesan beberapa hal. Kalau nak ‘fly’ jangan tak beritahu cikgu. Dan kalau ‘fly’ jangan tak patah balik ke sekolah.

“Pergi makan, lepas tu masuk balik sekolah. Kalau tak, memang kamu mahu cari pasal dengan cikgu,” pesan aku.

Dalam sebulan dua aku pegang kelas ini, memang selalu juga kena tekan dek pihak pengurusan, disuruh hantar surat amaran sebab tak hadir ke sekolah.

Aku memang ralat nak hantar sebab yang mereka tak hadir tu banyaknya zaman aku belum pegang kelas.

Bukan nak kata elok sangat kehadirannya tapi kau boleh nampak la yang makin lama makin kurang tanda ‘O’ dalam rekod kehadiran.

Sampai satu tahap percayanya mereka kepada aku, kalau mereka buat salah, mereka mengaku sendiri.

Lama juga aku tak dengar kes melibatkan budak-budak aku, jadi bila tiba-tiba timbul kes conteng dinding ni, aku cepat-cepat pergi ke kelas untuk ‘settle’ dengan mereka.

Tujuan utama aku – tak mahu guru disiplin sampai dahulu ke kelas. Dia lain. Aku memang bengkeng gila dengan cara dia buat kerja.

“Baik mengaku, siapa conteng dinding itu?”

Mula ada bunyi-bunyi ngomel. Beberapa antara mereka tengok sesama sendiri.

“OK. Kamu tak mahu tolong diri sendiri. Cikgu datang sini sebab nak back up kamu. Sebelum kes orang lain ambil baik cikgu settle dengan kamu cara gentleman.

Mungkin kamu nak back up kawan kamu. Silakan. Kalau tak ada yang mengaku, memang satu kelas ini kena dengan cikgu,” sempat juga aku ceramah.

Dalam pada aku ingat dah gagal, rupanya umpan aku mengena.

Petang sikit sebelum habis sekolah, sorang murid ajak aku ke tempat contengan. Di situ kawan dia yang tiga orang dah tunggu.

Mereka mengaku. Aku senang hati juga sebab tiga serangkai ini memang otai besar dalam kelas. Kira kalau mereka sanggup mengaku salah tu sebenarnya rahmat dah buat aku.

“Baik. Kau orang buatlah apa pun yang penting esok benda ini (contengan) dah tak ada di sini,” itu sahaja pesan aku.

Esok pagi masa ambil kehadiran di perhimpunan, aku tak nampak muka mereka bertiga.

Tapi nak dekat waktu rehat mereka datang jumpa aku buat muka gembira.

Aku pergi ke tempat contengan. Benda pertama aku buat adalah ketawa.

Mana taknya. Mentang-mentang aku kata ‘buat apa sahaja’ bukannya mereka cat padam contengan itu.

Mereka KIKIS keluar semuanya. Tak pasal-pasal lompong dinding, hahaha…

Kikis dinding pun salah, kalau diikutkan peraturan.

Pada aku, antara dua dosa ini, lebih kecil dosa kikisan berbanding contengan. Entah-entah naik tahap sunat muakkad.

Lalu tersenyumlah aku seorang diri bila ada cikgu yang bawak mulut dalam bilik guru tentang dinding yang dikikis pula.

Nasiblah kau. Bila ada conteng kau bising. ‘Padam’ conteng pun kau nak bising juga?

Entah mana nak-anak murid aku sekarang. Dulu aku buka akaun FB kedua khas untuk mereka. Tapi password dah lupa maka terputuslah hubungan dengan mereka.


Kamus Inggeris Ubah Maksud ‘Lelaki’ Dan ‘Wanita’, Mahu Lebih Terbuka Kepada Golongan Transgender

Kamus Cambridge Bahasa Inggeris secara rasmi telah menukar definisi ‘lelaki’ dan ‘wanita’ kepada maksud yang lebih terbuka. Difahamkan bahawa definisi baharu ini lebih terarah kepada mereka yang tidak pasti jantina mereka atau mereka yang mahu ‘dikenali sebagai wanita atau lelaki’. Perubahan yang dibuat oleh Cambridge ini bagaimanapun telah menimbulkan kekecohan.

News Corp melaporkan bahawa maksud kedua-dua perkataan itu kini telah dikemas kini definisinya, di mana ‘lelaki’ dan ‘wanita’ bermaksud orang dewasa yang dikenal pasti sebagai lelaki atau wanita namun sebenarnya mempunyai jantina yang berbeza.

Kamus itu turut memberi contoh bagaimana perkataan itu boleh digunakan dalam konteks seseorang yang transgender, ‘Dia adalah wanita transgender pertama yang dipilih,’ atau, ‘Mary ialah seorang wanita yang dikategorikan sebagai lelaki semasa lahir.’

Ramai yang berpendapat bahawa maksud baharu bagi ‘lelaki’ dan ‘wanita’ ini tidak tepat dan masyarakat umum bakal menerima kesan akibat daripada kekeliruan ini.

The Cambridge Dictionary just changed the definition of "woman." Remember, if you can control the language, you can control the population.

— Steven Crowder (@scrowder) December 13, 2022

Pengulas politik Steven Crowder menulis, “Kamus Cambridge baru sahaja mengubah takrifan ‘wanita’. Ingat, jika anda boleh mengawal bahasa, anda boleh mengawal populasi.”

Manakala pengacara Sophie Corcoran dalam ciapannya pula berkata, “Cuba dan beritahu saya bahawa mereka tidak cuba membuang wanita.

“Kamus Cambridge telah mengubah definisi wanita. Ini tidak boleh diterima. Kita tidak akan dipadamkan.

“Wanita = manusia dewasa perempuan. Bukan seseorang yang mahu ‘dikenali sebagai perempuan’.”

Try and tell me they’re not trying to erase women.

Cambridge dictionary have changed the definition of a woman. This cannot be accepted. We will not be erased

Not someone who ‘identifies as female’ pic.twitter.com/n0Ytn7jV72

— Sophie Corcoran (@sophielouisecc) December 13, 2022

Bagaimanapun, presiden Persatuan Beaumont, sebuah badan amal yang menyokong transgender dan orang bukan binari, Dr Jane Hamlin, mengalu-alukan perkembangan itu, menurut The Telegraph.

“Ini adalah berita baik. Terdapat begitu banyak maklumat salah yang ditulis mengenai definisi ‘lelaki’ dan ‘wanita’ akhir-akhir ini, tetapi definisi ini jelas, ringkas dan betul. Tahniah kepada pasukan Kamus Cambridge!”

Pihak Kamus Cambridge pula berkata bahawa perubahan yang dibuat ini adalah selepas sebuah kajian bagaimana perkataan ini digunakan di seluruh masyarakat, dan menyimpulkan bahawa takrif baharu itu ialah takrifan yang “harus diketahui” oleh pelajar bahasa Inggeris.


Kanada Luluskan Undang-Undang Baharu Yang Membenarkan Dakwaan Jenayah Di Bulan

Ahli Parlimen Kanada telah meluluskan pindaan kepada Kanun Jenayah negara itu dengan membenarkan pendakwaan jenayah ke atas pelancong atau angkasawan yang dilakukan di Bulan, lapor France24.

Pindaan undang-undang yang diluluskan oleh Ahli Parlimen Kanada itu diterangkan dalam rang undang-undang pelaksanaan bajet setebal 443 muka surat yang dibentangkan di Parlimen minggu ini.

Ottawa telah memperluaskan bidang kuasanya ke atas perbuatan jenayah yang dilakukan oleh angkasawan Kanada semasa perjalanan angkasa lepas ke Stesen Angkasa Antarabangsa (ISS). Mereka dilayan sama seperti jenayah yang dilakukan di Kanada.

Undang-undang ini diluluskan disebabkan bilangan penerbangan angkasa yang semakin meningkat, dan menjelang misi pertama ke Bulan dalam tempoh lebih 50 tahun yang akan dilancarkan pada Mei 2024, dengan seorang angkasawan Kanada dijangka menaiki kapal angkasa Artemis II.

Di bawah tajuk kecil Lunar Gateaway, pindaan kepada Akta itu berbunyi: “Seorang anggota anak kapal Kanada yang, selama penerbangan luar angkasa, melakukan tindakan atau kelalaian di luar Kanada yang jika dilakukan di Kanada akan merupakan pelanggaran yang dapat didakwa dianggap telah melakukan tindakan atau kelalaian itu di Kanada.”

Ini termasuk jenayah dalam perjalanan ke atau di stesen Lunar Gateway yang sedang dalam kerja untuk mengorbit Bulan. “Dan juga di permukaan Bulan,” lapor dokumen itu, seperti dikutip CBC.

Angkasawan asing yang mengancam nyawa atau keselamatan anak kapal Kanada dalam misi angkasa lepas yang disokong Kanada juga boleh didakwa, mengikut tatacara yang ada.

Agensi Angkasa Kanada mengambil bahagian dalam projek Lunar Gateway yang diterajui NASA, bersama-sama dengan Agensi Angkasa Eropah dan Agensi Penerokaan Aeroangkasa Jepun.

Bermula seawal 2026, pos itu akan bertindak sebagai titik pementasan untuk penerokaan robotik dan kru permukaan Bulan, serta mengembara ke Marikh.

Bulan makin jauh dari bumi setiap tahun, ini apa yang anda perlu tahu. Rujuk pautan di bawah untuk membaca.

Bulan Makin Jauh Dari Bumi Setiap Tahun, Ini Apa Yang Anda Perlu Tahu

Tahukah Anda Pada 900 Tahun Dahulu, Bulan Pernah Hilang Dari Langit?

Anda Mahu Bersemadi Di Angkasa? NASA Tawar ‘Tanah Kubur’ Di Bulan Dengan Harga RM50,000


Kanada Rancang Bawa Masuk Lebih 1 Juta Imigran Menjelang 2021

Kanada baru-baru ini membuat pengumuman mengenai pelan negara tersebut untuk menerima lebih banyak imigran ke negara tersebut. Kenyataan menyebut Kanada akan menerima kira-kira 1,080,000 imigran bermula tahun ini hingga 2021 nanti.

Penambahan imigran ini dipercayai mampu membantu dalam pertumbuhan ekonomi Kanada oleh kerana rata-rata imigran adalah golongan muda yang mampu mengatasi masalah peningkatan usia dalam masyarakat tersebut. Kehadiran imigran ini akan menjadi pelapis dalam industri tempatan.

Pelarian yang sedang mencari negara yang sesuai untuk meneruskan kehidupan juga boleh memohon status permastautin tetap Kanada. Setakat 2017, seramai 44,000 pelarian telah diterima dibawah program pembangunan ekonomi.

Melalui program imigran 2019-2021, Kanada menyasarkan penerimaan masuk imigran seramai 43,000 orang hingga 64,500 setiap tahun. Adakah anda mempunyai impian untuk bekerja dan berpindah ke luar negara? Mungkin ini peluang terbaik.

#RealDeal. Nak dapatkan handphone power 8GB RAM + 128GB Storage? Jom tonton video ini.


Kanada Tamatkan Kontrak Dengan Syarikat Malaysia, Dakwa Wujud Amalan Buruh Paksa

Kanada telah menamatkan kontrak dengan pembuat sarung tangan dari Malaysia, Supermax Corporation berikutan dakwaan mengenai buruh paksa, kata jabatan perkhidmatan awam dan perolehan negara itu seperti yang dilaporkan oleh CNA. Ini bukanlah kali pertama syarikat dari Malaysia yang menggunakan tenaga kerja luar untuk kerja-kerja pembuatan mendapat perhatian dunia mengenai penyalahgunaan pekerja asing.

Kanada telah menghentikan import sarung tangan Supermax pada November yang lalu selepas laporan audit menunjukkan bahawa terdapat amalan buruh paksa dari syarikat terbabit. Pada bulan yang sama juga, Supermax berkata bahawa ia akan mempercepatkan proses untuk memenuhi piawaian buruh yang ditetapkan oleh Pertubuhan Buruh Antarabangsa.

“Berdasarkan keseriusan dakwaan dan masa yang dijangkakan untuk keputusan audit akhir, kerajaan Kanada telah memutuskan, dan Supermax Healthcare Canada telah bersetuju, untuk menamatkan dengan persetujuan bersama dua kontrak sedia ada untuk pembekalan sarung tangan nitril,” kata jabatan itu memberitahu Reuters dalam satu kenyataan melalui e-mel pada hari Selasa.

Tindakan Kanada untuk menghentikan import barangan keluaran Supermax pada November lalu adalah berikutan larangan sama yang dikeluarkan oleh Kastam dan Perlindungan Sempadan Amerika Syarikat pada Oktober lalu, di mana AS berkata mereka mempunyai maklumat yang munasabah mengenai aktiviti buruh paksa dalam operasi pembuatan di Malaysia.

Dakwa guna buruh paksa, AS larang import minyak sawit Malaysia. Untuk bacaan lanjut, klik pautan di bawah.

Dakwa Guna Buruh Paksa, AS Larang Import Minyak Sawit Malaysia

Dakwa Guna Buruh Kanak-Kanak, Amerika Syarikat Sedia Haramkan Import Produk Sawit FGV

Jenama Uniqlo Dan Zara Disyaki Terlibat Dalam Jenayah Buruh Paksa Umat Islam Uighur


Kanak-Kanak 10 Tahun Tunjuk Reaksi ‘Priceless’ Selepas Dapat Nissan GT-R R35 Sebagai Hadiah Hari Jadi

Sejak kebelakangan ini semakin ramai rakyat Malaysia membuat kejutan hadiah har jadi dengan menggunakan perkhidmatan ‘surprise delivery‘ dan ‘surprise box‘ buat insan yang tersayang.

Baru-baru ini pengguna TikTok dikejutkan dengan satu video yang dimuat naik oleh akaun @9tripleone di mana beliau membuat penghantaran Nissan GT-R R35 yang merupakan ‘hadiah’ buat seorang kanak-kanak lelaki yang menyambut hari lahirnya yang ke-10.

Pada awal video berkenaan lori kontena bertutup itu diiringi oleh beberapa buah Nissan GT-R R35 lain menuju ke sebuah lokasi. Sejurus sampai, lori kontena disambut oleh ahli keluarga serta kenalan kanak-kanak lelaki itu.

Hadiah R35 kepada anak nya terbaik bos 🥳🥳🥳🥳 #suprisebox #suprisedelivery #doublelautoassist #9tripleone #viral #fypシ゚viral #fyppppppppppppppppppppppp #petalingjaya #r35gtr #skyline

Seseorang memakai kostum Optimus Prime menghampiri kanak-kanak lelaki itu dan menyerahkan sebuah kotak dan apabila dia membuka kotak itu, ada kunci kereta di dalamnya.

“GT-R ini hadiah buat hari jadi awak. Okay, gembira? Selamat hari jadi Amaran,” ujar bapa kanak-kanak lelaki itu.

Reaksi kanak-kanak lelaki itu sangatlah priceless selepas dia duduk, hidupkan enjin dan rev kereta ‘supercar-killer’ tersebut. Dia sendiri tidak menyangka akan menerima sebuah Nissan GT-R R35 sebagai hadiah hari jadinya yang ke-10.

Sejurus itu kanak-kanak lelaki itu memotong kek sambil bergambar dengan ahli keluarga serta rakan-rakan untuk mengabadi kenangan manis tersebut.

Rata-rata ramai pengguna TikTok menyatakan di ruangan komen satu video sambungan lain bahawa kanak-kanak itu beruntung kerana dihadiahkan kereta Jepun yang menjadi buruan satu dunia di awal usia yang muda.

Untuk rekod, model Nissan GT-R R35 telah ditamatkan penjualannya secara berperingkat untuk memberi laluan kepada model terbaharu yang bakal dikuasakan dengan enjin hibrid untuk memenuhi standard piawaian pelepasan yang semakin ketat di beberapa buah negara Eropah.

Terdahulu ada seorang remaja berusia 21 tahun menerima sportcar Porsche sebagai hadiah hari jadi dan sepasang suami isteri menghadiahkan diri mereka dengan SUV Porsche idaman menggunakan suprise box.


Kanak-Kanak 12 Tahun Berjaya Tamatkan Pengajian Universiti Dengan Lima Ijazah

Seorang remaja lelaki berusia 12 tahun, Clovis Hung dari California berjaya melakukan sesuatu hal yang luar biasa apabila berjaya mendapatkan lima ijazah. Dia berjaya melakukan semua ini melalui hasil didikan di rumah dan menamatkan pengajiannya bersama rakan sekelas yang lain.

Dia mendapat inspirasi untuk menghadiri Kolej Fullerton selepas melihat Jack Rico, seorang remaja berusia 16 tahun mendaftar dan menamatkan pengajian dengan empat ijazah pada usia muda 13 tahun.

Clovis bagaimanapun berjaya mengatasi rekod itu dan telah menjadi graduan termuda dalam sejarah Fullerton. Beliau telah menamatkan pengajiannya dengan lima ijazah Bersekutu Seni dalam Sejarah, Sains Sosial, Tingkah Laku Sosial dan Pembangunan Diri, Seni dan Ekspresi Manusia, serta Sains dan Matematik.

Fullerton mempunyai program khas yang membolehkan pelajar menghadiri kolej mereka sambil melengkapkan kurikulum homeschool. Clovis dan ibunya mengaku agak ragu-ragu dengan pembahagian masa. Bagaimanapun, usahanya berjaya membuahkan hasil.

“Soalan pertama yang biasa ditanya oleh profesor dan rakan sekelas ialah berapa umur saya. Mereka terkejut dengan apa yang saya buat di sini dan sentiasa ingin tahu tentang markah kuiz dan peperiksaan saya.

“Namun, selepas itu, saya telah menunjukkan sikap yang serius terhadap pelajaran saya; mereka semua percaya pada keupayaan dan keazaman saya untuk mendapat gred yang baik,” katanya.


Kanak-Kanak 4 Tahun Maut Selepas 10 Jam Tertinggal Dalam Kereta Bapa Di Kedah

Seorang kanak-kanak perempuan berusia empat tahun ditemui maut selepas dipercayai tertinggal dalam kereta bapanya di Sungai Petani pada semalam.

Menurut Ketua Polis Daerah Kuala Muda, Asisten Komisioner Adzli Abu Shah, kanak-kanak tersebut dipercayai ditinggalkan hampir 10 jam dalam kenderaan tersebut dengan keadaan enjin kereta dimatikan dan keadaan tingkap tertutup.

Kejadian itu menurut pihak polis hanya disedari bapa mangsa sewaktu ingin pulang dari tempat kerja apabila melihat mangsa berada dalam keadaan tidak sedarkan diri di dalam kereta.

Berikut adalah kenyataan Ketua Polis Daerah Kuala Muda, Asisten Komisioner Adzli Abu Shah mengenai kejadian tersebut seperti dilaporkan portal Berita Harian.

“Sebelum itu bapa mangsa yang berusia 30-an itu menghantar kakak mangsa ke Sekolah Menengah Kebangsaan (SMK) Teluk Bayu, di sini pada 7.30 pagi dan terus ke tempat kerjanya di Bukit Makmur, Sungai Lalang.

“Bapanya terlupa bahawa mangsa berada di dalam kereta dan sedang tidur di bahagian tempat duduk belakang.

“Mangsa sepatutnya dihantar ke rumah neneknya di Kampung Bukit, Sungai Pasir sebelum lelaki itu ke tempat kerja,” katanya dalam satu kenyataan.

Bapanya bagaimanapun dilaporkan terlupa untuk berbuat demikian keluar bekerja sebagai pemandu lori dan hanya kembali ke kilang tempatnya bekerja beberapa jam kemudian.

Selepas selesai memandu lori, bapa kanak-kanak tersebut kemudiannya menyambung membuat kerja di dalam bangunan kilang sebelum menyedari kejadian yang menimpa anaknya ketika ingin pulang pada sekitar jam 6.20 petang semalam.

“Ketika tiba di kereta sewaktu ingin pulang, bapa mangsa melihat mangsa berada dalam keadaan tidak sedarkan diri di bahagian tempat duduk belakang kereta.

“Lelaki itu terus membuat panggilan kecemasan untuk memaklumkan kejadian itu, bagaimanapun, kanak-kanak itu disahkan sudah meninggal dunia,” katanya.

Baca juga perkongsian kami mengenai pemilik Restoran Nasi Kandar Salleh yang dijatuhkan hukuman penjara 5 bulan selepas mencetuskan kluster Sivagangga sebelum ini di pautan di bawah.

Pemilik Nasi Kandar Salleh Dihukum Penjara 5 Bulan Selepas Cetuskan Kluster Sivagangga

KKM Bimbang, Kluster Sivagangga Berkemungkinan ‘Super-Spreader’


5 Sebab Filem ‘Redha’ Lebih Terkesan Mesejnya Daripada Ola Bola

5 sebab filem REDHA adalah filem drama medik terbaik dan lebih terkesan mesejnya daripada Ola Bola.

Redha mengisahkan perjalanan diri Razlan dalam menanggapi anugerah Allah yang sangat istimewa; anak austistik Danial.

1. Penafian
2. Pencerahan
3. Penerimaan
4. Penyerahan kepada Takdir
5. Keredhaan

Ia sebuah penceritaan yang begitu indah dalam menjemput empati masyarakat kepada ujian getir yang dilalui watak-watak yang terlibat.

Razlan yang pada awalnya berada dalam state of denial (Fasa 1), dipandu Ilahi dengan ‘cahaya’ pencerahan hidayah melalui ruang ‘luka ujian’ kematian isterinya (Fasa 2).

Lalu, bertitik-tolak daripada itu, suatu kejadian luar biasa telah ‘menarik’ Razlan yang ‘kelemasan dalam dilemanya’ untuk menerima Danial seadanya (Fasa 3).

Namun, Razlan terus diuji bagi mempastikan keteguhan hatinya, lalu, mengangkat penyerahan kepada Takdir Yang Maha Esa (Fasa 4).

Hanya setelah benar-benar lulus ujian, barulah sinar REDHA itu melimpah ke tubuh jiwa Razlan dalam menyambut ‘kemenangan’ anugerah Allah.

Jika anda benar-benar inginkan filem cereka Malaysia yang bagus, dan sering mempersendakan karya tempatan, mengapa tidak anda tonton filem ini dan lihat bagaimana ia dibikin sehabis baik.

Sekalipun kita kadang-kadang melihat Austistik ini sebagai suatu ujian pahit, filem ini tidak dibikin secara ‘dark’. Malah, keindahan dan kebiruan alam disajikan sehabis banyak dalam visual filem ini.

Mengapa? Kerana, itulah mesej yang paling utama yang hendak disampaikan agar ia dapat diraikan. Mengapa tidak kita bergembira dan bersyukur, apabila menerima kehadiran anak Austistik dalam masyarakat kita?

Ini bukan filem untuk ibu bapa kepada anak autistik sahaja. Ia filem sejagat. Lebih wajar masyarakat umum menontonnya agar bersama menambahkan ilmu pengetahuan tentang spektrum keunikan Austism ini.

Filem ini membawa penonton menghayati journey seorang ayah sehingga begitu meruntun hati. Keegoaan ayah adalah tipikal masalah permulaan anak-anak yang diuji.

Selain mencari nafkah keluarga, seorang ayah perlu menjadi tunjang kebergantungan keluarga dalam mencapai makna bahagia.

Dan, kebahagiaan itu perlu bersama-sama dipupuk dan dijemput. Bukan saling menunding jari atas keruntuhan payung rahmat dalam keluarga.

Pelakon-pelakon utama yang dipilih dalam filem ini begitu methodic.

Penghayatan watak itu satu hal yang sangat cemerlang. Lebih membanggakan, mereka sendiri terlibat dalam research dalam mempersembahkan lakonan mapan.

Tiada seorang pun daripada mereka yang mencuri limelight dan mengecilkan peranan pelakon lain. Malah, masing-masing berdiri atas keberadaan watak mereka yang khusus dan berjaya sehingga menjadi ‘Hidup’ di dalam filem ini.

Kalau anda tak tonton sekarang, mungkin dalam beberapa hari, filem ini tak akan ditayangkan lagi.

Di GSC Quill City Mall hari ni, tiket dah jatuh RM8.50, mungkin akhir minggu ini akan ditamatkan tayangan.

Lebih merugikan (jika anda tak tonton lagi), filem ini tidak diedarkan ke Astro First dan juga tiada physical copy. Maka, segeralah tonton filem ini di pawagam.

Jika anda pernah menonton filem Laskar Pelangi dari negara seberang, maka filem ini adalah WAJIB ditonton buat peminat filem tempatan.

Mesej dan jalan ceritanya yang dikarang hebat, insyallah membangkitkan emosi dan membawa kita ke dimensi positif yang baru.

Sekian. Sekalung penghargaan buat semua pencipta REDHA! Atas apa jua kekurangan dalam filem ini, kita lihat kesungguhan yang besar nilainya di dunia ini dan di akhirat.

Penulisan asal oleh Tuan Thaaqhib Mohammed untuk ulasan movie ini dengan bantuan Puan Noor Aishah, dan penyuntingan semula oleh Dr Afiq Rahim.

Kemaskini: Tinggal 39 pawagam sahaja yang menayangkan Filem Redha. Senarai pawagam adalah seperti di bawah.


Lihat Apa Yang Terjadi Bila Kanak-Kanak Berusia 4 Tahun Berimpian Memandu Trak Besar

Kelihatan sepasang mata mengintai dari cermin tingkap setiap kali trak UPS berhenti betul-betul di hadapan rumahnya. Seminggu, tiga kali pasti ada penghantaran khusus buat penghuni rumah itu. Pertemuan demi pertemuan mula membenihkan persahabatan antara dua insan ini.

Dengan persahabatan yang akrab, Carson yang waktu itu berusia 4 tahun mula terinspirasi dengan apa sahaja yang berkait dengan UPS, terutama trak yang dipandu Mr. Arnie. Carson memasang angan-angan ingin memilik trak yang sama seperti sahabatnya.


Kanak-Kanak 5 Tahun Terperangkap Dalam Lubang 32 Meter Selama Tiga Hari

Pasukan penyelamat di Maghribi kini sedang berlumba dengan masa untuk menyelamatkan seorang kanak-kanak lelaki yang terperangkap dalam lubang perigi  selama hampir tiga hari, lapor Al Jazeera.

Insiden yang berlaku di Kampung Ighran terjadi selepas kanak-kanak lelaki bernama Rayan, lima tahun terjatuh ke dalam perigi sedalam 32 meter (100 kaki) Selasa lalu.

Jurucakap kerajaan Mustapha Baitas berjanji pada Khamis lalu bahawa kanak-kanak itu akan diselamatkan tidak lama lagi.

Tanda pagar #SaveRayan mula tular di media sosial negara tersebut dengan kesemua rakyat mereka merasa simpati dan mendoakan yang terbaik untuk anak kecil tersebut.

Penggalian difahamkan telah mencecah 27 meter (88 kaki), dengan “harapan untuk mencapai 32 meter (105 kaki) lagi dalam beberapa jam akan datang”, lapor agensi berita MAP Maghribi.

Sebelum ini pasukan penyelamat telah menghantar oksigen dan air kepada kanak-kanak itu melalui paip, dan sebuah helikopter kini sudah bersiap sedia untuk memindahkan Rayan ke hospital berdekatan apabila dia berjaya dikeluarkan nanti.

Bagaimana pemuda Indonesia ini terkorban selepas selamatkan ratusan nyawa daripada gempa bumi. Untuk bacaan lanjut, klik pautan di bawah.

Bagaimana Pemuda Indonesia Ini Terkorban Selepas Menyelamatkan Ratusan Nyawa Daripada Gempa Bumi

Bagaimana Kebolehan Remaja Ini Berbahasa Inggeris Bantu Mudahkan Misi Menyelamat

Saman Kunan, Wira Yang Terkorban Dalam Misi Menyelamat Gua Di Thailand


Guru Ini Perlu Mengajar Seorang Anak Autisma. Apa Yang Dia Temui Selepas Itu Speechless

Nota Editor : Kisah benar ini telah dikongsikan di Facebook Group Autisme Malaysia oleh Ustaz Haidar Mahmud. Kami kongsikan semula di sini dengan izin dari penulis asal dengan harapan ia turut memberi manfaat dan pengajaran kepada kita. Benarlah, di sebalik kekurangan itu terselit suatu kelebihan yang tidak dimiliki oleh ramai manusia normal.

Assalamualaikum dan salam sejahtera warga AM sekalian. Ini kisah saya dan seorang anak yang sangat istimewa. Istimewa di mata saya , istimewa di sisi tuhan.

Sesi persekolahan 2015 baru bermula. Saya memulakan tugas bagi tahun yang kedua di sebuah sekolah yang berkonsepkan aliran tahfiz dan akademik. Hari ini pelajar baru datang mendaftarkan diri bersama ibu bapa masing-masing. Sedang saya melihat dan membantu tugas pendaftaran. Mata saya tertumpu pada seorang pelajar yang sedang duduk di dalam dewan taklimat. Dari pemerhatian saya pada tingkah laku dan reaksi muka pelajar itu, saya dapat rasakan ada sesuatu yang lain pada diri pelajar tersebut.

Ternyata telahan saya betul.petang itu, saya telah menerima sekeping kertas yang disampaikan kepada saya melalui seorang pelajar. Saya membukanya lalu terus melihat dan membaca. Surat akuan pelajar OKU. Surat yang mengesahkan bahawa pelajar tersebut menghidap penyakit autisme.Pihak sekolah juga baru maklum mengenai perkara ini.Timbul pertanyaan dan tanggapan yang pelbagai di kalangan kami guru-guru yang baru tahu mengenai hal ini. Bagaimana dia boleh lepas ujian kemasukkan? Dia tidak membahayakan orang lain kah? Boleh kah dia belajar di sini? Dan pelbagai lagi persoalan yang timbul.

Semenjak hari itu, saya mula memberi sedikit perhatian pada pelajar tersebut. Saya turut menasihatkan pelajar lain agar tidak mengganggu atau bergurau berlebihan dengan beliau. Adakalanya saya datang melihat beliau ketika waktu prep. Saya perasan pelajar-pelajar lain suka mengusik beliau dengan memanggil manggil nama beliau tanpa sebarang tujuan.

Namun,apa yang melegakan hati saya adalah ketika melihat dia begitu gembira bermain badminton di waktu petang bersama rakannya yang lain. Walaupun pukulannya tidaklah begitu betul namun jelas terlihat keseronokan di wajahnya.

25 Februari 2015

Saya telah dipanggil untuk bersama guru kelas yang lain bagi membincangkan status pelajar yang telah lulus untuk memasuki kelas hafalan al-quran.Dari 7 orang pelajar,5 orang telah lulus. Salah seorang daripadanya adalah pelajar tersebut. Saya masih hairan dan tertanya tanya bagaimana pelajar ini membaca quran. Ini kerana sewaktu ujian al quran, saya tiada di sekolah.

Oleh kerana kelas saya agak ramai pelajar berbanding kelas yang lain, maka guru guru lain terlebih dahulu memilih pelajar untuk masuk ke kelas mereka. Sampai kepada giliran pelajar ini, seorang guru telah dicadangkan untuk mengambil pelajar ini memasuki kelas beliau. Namun ditolak dengan lembut kerana khuatir tidak mampu membawa pelajar ini dengan baik. Lalu saya tergerak hati untuk tawarkan diri mengambil pelajar ini memasuki kelas saya.

Di dalam kelas, beliau hanya duduk di kerusi dan menghadap alquran di depannya. Tidak banyak bercakap dan suaranya juga agak perlahan. Saya memberitahunya untuk menghafal juzuk 30. Jika sudah hafal,esok boleh baca dengan saya.

26 Februari 2015

Seperti kebiasaan di waktu pagi, saya akan memasuki kelas seawal jam 7 pagi dan menunggu pelajar datang kepada saya untuk membaca hafalan yang telah dihafal pada malam tadi. Setelah beberapa orang pelajar membaca dengan saya, saya memanggil pelajar tersebut untuk membaca hafalannya jika dia sudah sedia. Tiada sebarang respon. Saya menganggap mungkin dia belum hafal, maklumlah baru sahaja masuk ke kelas tahfiz.

Selepas rehat. Pelajar-pelajar saya sudah kurang bersemangat untuk mengulang bacaan. Semuanya kelihatan letih kerana mereka berpuasa pada hari ini. Puasa sunat khamis. Setelah menunggu agak lama, saya memanggil pelajar istimewa ini untuk duduk di tepi saya. Saya bertanya sudah hafal ke? Dia menjawab sesuatu namun saya tidak dapat menangkap butir bicaranya kerana terlalu perlahan.

Lalu saya terus menyuruh dia membaca surah an-naba’. Surah pertama juzuk 30. Dia pun memulakan bacaannya tanpa melihat mushaf al quran di depan saya. Satu muka dia selesai baca. Boleh tahan kata hati saya. Muka surat kedua, dia telah selesai membaca surah an-naba’ secara hafalan. Hebat juga. Saya sangkakan dia hanya menghafal satu surah tersebut, ternyata saya silap. Pelajar ini meneruskan hafalannya dengan membaca surah an-naaziat . Saya mengambil keputusan untuk melihat dan membiarkannya meneruskan bacaan hafalannya. Dari satu surah ke satu surah, dia dapat menyambung dan meneruskan bacaannya dengan penun lancar. Sangat sedikit kesalahan bacaannya. Saya kira tidak lebih dari lima. Ada ketikanya dia tersangkut pada satu ayat, hati saya berkata mungkin sampai surah ini sahaja dia hafal. Sekali lagi telahan saya meleset. Dia membetulkan semula bacaannya dan meneruskan kembali hafalannya.

Waktu itu, pelajar lain sudah mula melihat-lihat ke arah beliau. Mungkin kerana mereka tertanya-tanya kenapa lama sangat atau mereka melihat reaksi saya yang tertunduk tunduk rapat ke mulut pelajar ini untuk mendengar bacaannya yang agak perlahan.

Di saat beliau membaca ayat terakhir dari surah an-nas, surah terakhir juzuk 30. Mata saya sudah mula berkaca kaca. Secara spontan saya terus mengambil tangannya lalu saya salam dan mencium tangan beliau. Hari ini perasaan saya bercampur campur. Gembira,teruja sedih dan insaf. Pelajar istimewa ini telah mengajar saya satu pengajaran hidup yang sangat bermakna. Jangan pernah sesekali kita menghina dan merendahkan seseorang kerana sifat luarannya, kerana kemungkinan insan yang kita hina itu amat istimewa dan mulia di sisi tuhan.

Saya membuka helaian juzuk 29. Saya kata pada beliau. Esok boleh mula hafal juzuk 29. Tanpa dipinta, beliau mula membaca surah al-mulk seperti sudah dihafalnya. Bertambah terkejut saya. Sudah hafal juzuk 29 juga ke? Saya memberhentikan bacaannya dan berkata.” Esok, insyaAllah.”

Like page The Vocket di Facebook untuk lebih banyak kisah menarik dan terkini.


Cara Kanak-Kanak Ini Minta Cup Cake Sangat Comel Hingga Menarik Perhatian Selebriti Terkenal

Kanak-kanak ini mahu cup cake tetapi cara dia meminta sangat lucu dan comel.

Kerana video ini, pengacara terkenal Ellen DeGeneres mahu berjumpa dengan kanak-kanak ini dan ibunya.

Rupa-rupanya bila melibatkan cup cake dan berdebat, Mateo akan memanggil ibunya dengan nama (Linda) bagi menunjukkan dia serius dengan apa yang dimaksudkan.

Menurut Linda, beliau perlu memandang ke arah lain sewaktu rakaman dilakukan bagi menahan gelak.

Ellen juga telah memberikan kejutan yang mengujakan di dalam video berikut.

Memanggil ibu dengan panggilan nama bukanlah budaya kita. Tapi cara kanak-kanak ini berdebat dengan ibunya memang comel.


Kanak-Kanak Di Kelantan Kritikal Selepas Diberi ‘Makan’ Dadah Oleh Bapa Saudara

Seorang kanak-kanak lelaki berusia tiga tahun dari Kampung Sri Bintang, Kuala Krai, dekat sini kritikal selepas dadah ditemui di dalam badannya semalam, lapor Bernama.

Pemangku Ketua Polis Kelantan Datuk Muhamad Zaki Harun berkata doktor membuat laporan berhubung kejadian itu pada jam 5 pagi semalam selepas pemeriksaan dijalankan ke atas budak lelaki itu yang dibawa ke Hospital Sultan Ismail Petra di Kuala Krai oleh ibunya berusia 36 tahun.

Beliau berkata, susulan kejadian itu, polis menahan seorang penagih dadah berusia 30 tahun, yang merupakan bapa saudara mangsa pada jam 10 malam semalam bagi membantu siasatan.

Muhamad Zaki berkata, dadah di dalam badan mangsa disyaki dadah jenis Methamphetamine berdasarkan ujian air kencing.

“Kanak-kanak itu kemudian dihantar ke Hospital Raja Perempuan Zainab II Kota Bharu untuk rawatan lanjut berikutan keadaannya yang kritikal,” katanya kepada pemberita selepas menghadiri perhimpunan bulanan di Ibu Pejabat Polis Kontinjen Kelantan, di sini hari ini.

Mengulas lanjut, Muhamad Zaki berkata polis percaya mangsa dibawa ke sarang dadah ketika dalam jagaan bapa saudaranya.

“Polis sedang menyiasat sama ada kanak-kanak itu diberi dadah atau dibiarkan tanpa pengawasan sehingga menyebabkan dia terdedah kepada dadah,” katanya sambil menambah ia adalah kes pertama berlaku di negeri ini.

“Polis dalam proses mendapatkan perintah reman terhadap suspek dan kes akan disiasat mengikut Seksyen 31 (1)(a) Akta Kanak-Kanak 2001,” katanya.

Hampir gila kerana dadah, ini yang telah berlaku kepada adik saya. Rujuk pautan di bawah untuk membaca.

Hampir Gila Kerana Dadah, Ini Yang Telah Berlaku Kepada Adik Saya

16 Tan Dadah Bernilai RM5.2 Bilion Dirampas, Terbesar Dalam Sejarah Malaysia

Pecah Rekod Rampasan Terbesar, Rakyat Malaysia Ditahan Bawa Dadah Bernilai RM431 Juta Di Australia


Kanak-Kanak Ini Beli Rumah Bernilai RM33 Juta Hanya Dengan Pendapatan YouTube

Sebelum ini, kita hanya mengenali YouTuber dengan bayaran termahal, Ryan dengan akaun YouTubenya Ryan ToysReview, tetapi pernahkah anda menonton seorang lagi YouTuber cilik dari Korea Selatan, yang dikenali sebagai Boram Tube? Konten video yang dimuat naik hampir sama dengan video Ryan, yang membezakan dua channel ini ialah bahasa pengantara yang digunakan.

Selain itu, teknik pengeditan video yang agak menarik juga berjaya menarik sejumlah besar penonton dan jumlah subscribe kanak-kanak ini. Hasilnya, Boram ini berjaya menghadiahkan keluarganya dengan sebuah rumah agam yang bernilai hampir ₩9,500,000,000 (~RM33,139,440). Aset milik keluarga kanak-kanak berusia 6 tahun ini terletak di kawasan mewah di Gangnam, Korea.

Menurut data analisis YouTube di laman web Social Blade, dua akaun YouTube milik Boram iaitu Boram Tube ToysReview dan Boram Tube Vlog merupakan akaun dengan pendapatan tertinggi di Korea Selatan. Laman web tersebut menyebutkan purata pendapatan bulanan kanak-kanak ini bernilai USD3,100,000 (~RM12,767,350).


Kanak-kanak Ini Ditutup Mata Dan Dibiarkan Mencari Ibunya Sendiri

Pernahkah anda terfikir sama ada anak anda benar-benar mengenali anda? Eksperimen oleh Pandora Jewelry ini sedikit sebanyak boleh menjawab persoalan anda itu. Sebelum itu, mohon sediakan tisu.

6 orang ibu bersama anak masing-masing dijemput menyertai satu eksperimen di mana anak-anak akan ditutup mata dengan sehelai kain. Para ibu berbaris di depan dan seorang demi seorang si anak yang ditutup matanya akan maju ke depan ke arah para ibu. Misi si anak ialah mengenalpasti siapa ibunya.

Di usia muda di antara 3 hingga 9 tahun, mereka perlu menggunakan rasa dan intuisi diri mencari ibu tersayang. Apabila si anak betul-betul yakin wanita itu ibunya dengan panggilan ibu, barulah dia dibenarkan membuka penutup mata tersebut.

Adakah si anak berjaya mengenalpasti ibunya?

Setiap wanita memiliki keunikan dan keistimewaan tersendiri di dalam bentuk tubuh badan, personaliti dan hati. Rasa begitu kuat ikatan istimewa antara ibu dan anak. Ia adalah amat berharga untuk dilepaskan dan diabaikan. Sepanjang sesi eksperimen itu telah mencuit hati kita dengan perasaan resah, rasa sayang dan terasa syahdu melihat keletah si anak mencari ibunya.

Ajaibnya cinta apabila semua kanak-kanak itu dapat mengenalpasti ibu masing-masing. How sweet! Tiada ikatan seindah ikatan ini. Hargailah dan jangan disia-siakan.

LIKE dan FOLLOW Vocket di Facebook serta Instagram


Kanak-Kanak Ini Jana Pendapatan RM92 Juta Hanya Dengan Bermain Mainan Di YouTube

Ryan yang baru sahaja berusia 7 tahun telah menjana pendapatan sehingga $22 juta (±RM92 juta) dan dikenali sebagai jutawan kanak-kanak dengan hanya membuat review permainan di saluran YouTubenya, Ryan ToysReview. Setakat ini Ryan mempunyai seramai 17 juta subscribers.

Video Ryan pada mulanya hanya menunjukkan Ryan bermain permainan yang dimilikinya. Tetapi Apa yang membuat video Ryan semakin istimewa selain daripada keletahnya ialah cara kreatif Ryan membina ‘kota’ sendiri menggunakan Lego sahaja. Itu salah satu video yang membuatkan Ryan berbeza dengan YouTuber lain Rata-rata pengikut setia Ryan adalah kanak-kanak dan juga ibu bapa.

Seperti video terbaharu yang dimuat naik, menunjukkan Ryan sedang bermain permainan baharu seperti kereta mainan Lighting McQueen, beg roda yang dipenuhi dengan kereta mini Lighting McQueen dan banyak lagi. Video yang berdurasi hampir 30 minit ini pastinya akan menarik lebih ramai penonton dan subscribers baharu.

Menurut jangkaan Forbes, Ryan akan menjadi YouTuber dengan bayaran paling tinggi untuk tahun ini dengan jumlah pendapatan hampir RM92 juta dalam masa 12 bulan sehingga 1 Jun tahun ini. Setakat ini jumlah terkumpul tontonan video Ryan sudah mencecah 26 billion semenjak video pertamanya disiarkan.

Jika dipecahkan hasil pendapatannya sebanyak $21 juta (±RM88 juta) hasil daripada iklan tanpa langkau yang dimainkan sebelum videonya bermula dan baki $1 juta (±RM41 juta) pula daripada video yang ditaja. Forbes memberitahu jumlah pendapatan Ryan dikira berdasarkan beberapa laman web pengiraan pendapatan YouTube seperti Captiv8, SocialBlade dan temuramah bersama beberapa YouTuber.

Beliau baru berusia 7 tahun dan sudah mengalahkan raja YouTube, PewDiePie untuk YouTuber dengan bayaran tertinggi tahun ini. Masa depan Ryan sangat cerah ketika ini dan beliau akan terus menghiburkan peminatnya di seluruh dunia dengan review permainan yang akan dihasilkannya setiap masa.


Kanak-kanak Ini Sangat Teruja Apabila Pertama Kali Didedahkan Pada Kejadian Alam Ini

Lihatlah betapa indahnya pemberian nikmat hujan dari kacamata seorang kanak-kanak yang bernama Kayden apabila pertama kali merasai pengalaman berhujan. Bagi kita yang dewasa ini, jangan dilupakan bahawa hujan juga adalah merupakan satu nikmat dan rahmat dari Tuhan!

Kongsikan kisah ini bersama keluarga dan rakan anda :)


Kanak-Kanak Ini Tolak Adiknya Ke Dalam Mesin Basuh Semasa Ibu Mereka Leka Main Telefon

Kita semua pernah melakukan perkara nakal kepada adik-beradik semasa kita kecil. Bagaimanapun, kenakalan kita tidak boleh dilawan dengan kelakuan budak lekaki yang viral ini.

Menurut Coconut KL, seorang kanak-kanak lelaki menjadi bualan netizen apabila dia bertindak menolak kakaknya ke dalam mesin basuh di sebuah kedai dobi ketika ibu mereka leka melihat telefon.

Kejadian itu hampir bertukar menjadi mimpi ngeri jika bukan kerana orang yang tidak dikenali yang melihat apa yang berlaku dan memaklumkan pada mereka yang berhampiran bahawa terdapat seorang kanak-kanak yang terkunci di dalam mesin dobi.

Netizen dengan nama, Azura Sapari kemudiannya berkongsi kejadian itu di laman TikTok miliknya @azurasapari618, sambil mengimbas kembali apa yang berlaku.

Azura berada di dalam keretanya yang diletakkan berhadapan dengan kedai dobi apabila dia memerhatikan dua kanak-kanak yang sedang leka bermain dengan bakul dobi ketika ibu mereka sedang sibuk menggunakan telefon.

Semasa dia memerhatikan kelakuan mereka, dia melihat budak lelaki itu menolak adiknya ke dalam salah satu mesin basuh.

Terkejut dengan apa yang baru dilihatnya, wanita itu tergesa-gesa keluar dari keretanya dan memaklumkan perkara yang berlaku kepada orang ramai di kedai dobi tersebut.

Selepas menyedari anak perempuannya berada di dalam mesin basuh, ibu kepada kanak-kanak itu memarahi anaknya sebelum menyelamatkan anak perempuannya.

Azura berkata bahawa budak lelaki itu mungkin tidak menyedari betapa bahayanya tindakannya dan kanak-kanak itu kelihatan berumur diantara lima tahun atau lebih muda.

Walaupun gadis yang terperangkap di dalam mesin basuh itu bermandi peluh, dia dilaporksn selamat dan tidak mengalami sebarang kecederaan.


5 Sebab HONOR MagicBook 15 Merupakan Pilihan Berbaloi Buat Para Pengguna

Berdasarkan lambakan komputer riba di pasaran, pastinya sukar buat orang ramai membuat pilihan dalam mendapatkan komputer riba yang terbaik. Mendapatkan komputer riba yang ringan, kukuh serta mampu melancarkan kerja seharian pastinya menjadi dambaan ramai.

Melihatkan kepada sejumlah besar pengguna yang alami masalah yang sama, HONOR tampil dengan pembaharuan menerusi HONOR MagicBook 15. Model ini disasarkan buat mereka yang mahukan yang terbaik buat komputer riba mereka untuk kegunaan jangka masa panjang baik dari segi ketahanan mahupun spesifikasi.

HONOR MagicBook 15 hadir dengan skrin bersaiz 15.6-inci Eye Comfort HONOR FullView Display. Paparannya yang memukau dengan resolusi 1920×1080 pastinya membuatkan mata anda tidak letih untuk menontonnya dalam jangka masa yang panjang.

Lebih menarik, model ini ditawarkan dengan bezel dengan ketebalan 5.3mm sahaja di mana skrin merangkumi 87% sekaligus membuatkan anda seolah menonton sebuah skrin tanpa sebarang gangguan. Tidak dilupakan juga membuatkan komputer riba ini tampil moden dan minimal.

Dalam mendapatkan komputer riba untuk kegunaan jangka masa panjang, pastinya spesifikasi terkini yang hebat antara yang diperlukan. HONOR MagicBook 15 sedia menawarkannya menerusi processor Intel Core-i5 generasi kesebelas. Turut melengkapi model ini adalah ruang storan SSD dengan saiz 512GB serta 16GB RAM.

Sesuai dengan imej pengguna yang pentingkan penggayaan dan imej yang tampak premium, HONOR MagicBook menggunakan material aluminium dalam menampilkan rekaan yang tampak elegen namun masih kekal kukuh.

Menariknya, HONOR MagicBook sekadar hadir dengan ketebalan 16.9mm serta seberat 1.56kg sekaligus membolehkan pengguna untuk membawa komputer riba ini kemana-mana sahaja dengan mudah.

Alangkah indahnya jika semua komputer riba mempunyai sambungan yang sama dengan telefon pintar. Nampaknya HONOR berjaya merealisasikannya menerusi HONOR MagicBook 15 di mana anda berpeluang menggunakan kabel pengecas USB Type-C.

Penawaran pengecasan sehingga 65W antara yang ditawarkan membolehkan anda mengecas HONOR MagicBook 15 daripada 0% kepada 53% dalam tempoh 30 minit sahaja dan 0% kepada 88% dalam tempoh satu jam. Serius pantas dan mudah.

Oh ya, sekuriti pengguna turut lebih terjamin menerusi penawaran fungsi unlock komputer riba menggunakan pengimbas cap jari. Selain itu, penawaran fungsi ini juga turut memudahkan anda untuk mengakses komputer riba anda. Khas buat pengguna HUAWEI, anda turut berpeluang mengakses telefon pintar anda terus menggunakan HONOR MagicBook 15. Menarik bukan?

Sememangnya banyak fungsi dan spesifikasi hebat ditawarkan menerusi HONOR MagicBook 15. Buat anda yang sedang mencari komputer riba dengan daya ketahanan yang tinggi, mudah dibawa serta mahu memastikan kerja seharian anda berjalan dengan lancar, HONOR MagicBook 15 adalah jawapannya.

HONOR MagicBook sudah mulai ditawarkan secara rasmi dengan harga RM3,699. Menariknya, para pengguna turut berpeluang menerima hadiah menarik bernilai lebih daripada RM300.

Para pengguna boleh mendapatkannya menerusi rangkaian kedai rasmi HONOR serta atas talian melalui Lazada serta Shopee. Untuk informasi lanjut mengenai HONOR MagicBook 15, anda boleh ke laman Facebook HONOR dan klik di sini untuk mengetahui rangkaian kedai rasmi HONOR.

Ketahui lebih lanjut mengenai HUAWEI MateBook D15 yang hadir dengan spesifikasi terkini memenuhi keperluan pengguna.

HUAWEI MateBook D15, Komputer Riba Dengan Ciri Terkini Memenuhi Keperluan Pengguna

Lancar #OpsBedil, ‘Hacker’ Dari Malaysia Muncul Wira Selepas Berjaya Godam Pengkalan Data Israel

Dipopularkan Netizen Malaysia, Perkataan ‘Koyak’ Berjaya Tersenarai Dalam Urban Dictionary


Kanak-Kanak Kecil Hanya Dibayar RM35 Sebulan Untuk Kerja Berat Di Bangladesh

Bangladesh merupakan sebuah negara yang sangat padat dengan penduduk menjadikan negara ini berada di tangga ke-5 populasi penduduk terbanyak di Asia dan tempat ke-8 di dunia. Kebanyakkan kanak-kanak di negara tersebut tidak menerima nasib yang baik seperti di negara kita kerana mereka terpaksa menjadi buruh kanak-kanak kerana faktor kemiskinan keluarga.

Melalui perkongsian seorang jurugambar dari Bangladesh yang dikenali sebagai G.M.B Akash di laman Instagram, beliau bercerita tentang realiti hidup kanak-kanak di Bangladesh yang dunia tidak tahu. Kanak-kanak ini terlibat dalam sektor pekerjaan berat dan dapat dilihat di kawasan kilang, tapak perlombongan arang batu dan tapak perlupusan sampah.

Sometimes I do not feel like taking a breath. When I close my eyes I just feel the need to jump deep down into our village river. I desperately want to walk in the muddy fields of my old place. At midnight when I wake up from nightmares, I accidentally start to call for my mother. After screaming for a while, I get back my senses and find myself in this place where my boss kindheartedly let me stay. I do not know if my friend Helal still misses me or not. The day I was leaving my village our math teacher was very sick, I went to visit him but he did not recognize me. Just like my mother, who was not recognizing me a few days before she died. Nowadays I see them both in my dreams. I miss so many things and people. Even at this moment, I feel like running, running away from this crazy city; from this heartless place towards my village where the sun rises everyday differently; where the river takes away all pain and where my friends are waiting for me. But I cannot go. My uncle forced me to leave his house. He asked me to go to whoever I knew. But I knew no one. My uncle was taking care of me and my mother from the day I knew the world around me. I felt very bad for him when he was beating me. He was a kind person; maybe he cried a lot after I left. I bought a shirt for him with my money. Some day when I will return, I will give him his gift. I am grateful to my poor uncle, whatever he did for me and my mother was enough for us. I expect nothing more from him. When I left my place I went to my mother’s grave. During the last flood all signs of my mother’s grave were taken away. There was a flower tree near the grave, which was the only sign, but people had cut down the tree. There was no sign anymore, that’s why I closed my eyes and took some soil from there by guessing which was hers. Whenever I feel afraid at night I put the packet of soil onto my chest. I feel my mother putting her hand on me. I feel safe and go back to sleep. – Arif #ig_fotoclub #photographyeveryday #photooftheday #people_infinity_#Humanity_shots_ #world_photography_page #everydaypakistan #rk_photography_hub #ir_aks #humanity_shots #earth_portraits #portraitmood #portraitpage

A post shared by  GMB AKASH (@gmbakash) on Oct 30, 2018 at 1:13am PDT

‘I did not get anything to eat yesterday. I slept hungry. But now I am feeling lucky to get this rotten bread. My shoes, cloth or food everything comes from this dump yard. Aren't you asking me about the odor? I was born in this place, someone left me here after my birth, smell of this place make me feel like a home. This is my home and these dogs, birds are my family.’ – Abu (10) #ig_fotoclub #photographyeveryday #photooftheday #people_infinity_#Humanity_shots_ #world_photography_page #everydaypakistan #rk_photography_hub #ir_aks #humanity_shots #earth_portraits #portraitmood #portraitpage #spicollective #thestreetphotographyhub #streetstorytelling #portraitfestival #portraitsofficial #globe_portraits #PortaitVision #PortaritAmazing #ipofficial #ig_calcutta #PortraitsVision #portraitpage #kdpeoplegallery #spicollective #streets_storytelling #indianphotographyclub #streetofcalcutta #thehub_portraits #ipofficial #zonestreet #world_photography_page

A post shared by  GMB AKASH (@gmbakash) on Nov 7, 2018 at 1:25am PST

I have to work with a lot of attention. This is not easy to find usable stuff from garbage. Sometimes after whole day I found one thing to sell in the recycle shop. And in a good day I can find biscuits. Not ordinary biscuits, the one which has cream. That’s my favorite. Some days I find biscuits which tastes very sour but my dog like to have that, so I give him without eating those. And in a very bad day, I cut my feet. I think people do not know that children work in the garbage on bare foot. They throw away broken glasses which often scratch our feet. Sometimes it bleeds heavily. It hurts a lot. I and my dog have had many scars in our legs. That’s why now a days I am keeping clothes with me. If it bleeds I tie and continue to work. – Jesmine (7) #ig_fotoclub #photographyeveryday #photooftheday #people_infinity_#Humanity_shots_ #world_photography_page #everydaypakistan #rk_photography_hub #ir_aks #humanity_shots #earth_portraits #portraitmood #portraitpage #spicollective #thestreetphotographyhub #streetstorytelling #portraitfestival #portraitsofficial #globe_portraits #PortaitVision #PortaritAmazing #ipofficial #ig_calcutta #PortraitsVision #portraitpage #kdpeoplegallery #spicollective #streets_storytelling #indianphotographyclub #streetofcalcutta #thehub_portraits #ipofficial #zonestreet #world_photography_page

A post shared by  GMB AKASH (@gmbakash) on Nov 8, 2018 at 5:42am PST

My sister only stays with me, because after her birth I am taking care of her. My mother always remains sick. Since my sister had her first teeth she is biting me all the time. If I scream, she giggles. This is how we play when I get some break time. I and my mother work together. When I first started working, it hurts me a lot; I had pain in my fingers many days. But I did not tell it to my mother. It is not easy to get work and we have to eat to survive. Without food how we can be alive! After breaking 100 breaks I usually get 50 taka. I do not spend money for myself. I only buy banana and egg for my sister. Sometimes I and my mother have tea and bread together during work break. My sister’s name is Bristy, it is given by me. When she was born it was raining heavily that’s why I call her Bristy. When Bristy will grow up, I will send her to school. I will never let her to do anything that will cause her any pain. – Rahat (11) Note: Shared 10 real life stories in my blog which will definitely melt your heart. For full stories and photos follow the link on my: #people #documentary #streetphotographer #traveler #travelling #travel #travelphotography #photojournalism #documentary #documentaryphotography #portraits#photojournalism #children #bangladeshiphotographer #colorphotography #instagram #ig_fotoclub #photographyeveryday #photooftheday #people_infinity #Humanity_shots_ #world_photography_page #rk_photography_hub #ir_aks #humanity_shots #india_undiscovered #rohingya #portrait #tribal #earth_portraits #portraitmood

A post shared by  GMB AKASH (@gmbakash) on Oct 6, 2018 at 7:21pm PDT

Namun gaji yang mereka perolehi langsung tidak setimpal dengan jumlah kerja yang mereka lakukan setiap hari. Kanak-kanak ini menerima bayaran sekitar 400 Taka (±RM20) hingga 700 Taka (±RM35)  sahaja sebulan. Sebagai contoh, gambar berikut menunjukkan seorang kanak-kanak yang bekerja menjahit baju kanak-kanak dengan upah USD1 atau 84 Taka (±RM4.20) untuk 10 jam bekerja.

Rahman (12) is being hit by the owner of the textile factory. Rahman’s job is to sew children’s t-shirts. During the course of this day he was working too slowly to deliver so he was hit by the owner. He earns $1 for ten hours of work in a day. Dhaka. Bangladesh This photo won the World Press Photo award in 2006 and has since brought a great deal of international attention to this issue. The photo begs a discrimination free world. In one word ‘Justice’. I was passing by a tailor shop where local garments produced. The child labor boy was little slow because of continual work pressure. And for his reason the owner of the factory was beating the boy with his roller. I didn’t think twice and kept the moment in my camera. After getting the award, the best thing is the issue focused to be discuss world wide. This photo went in many exhibition and people all around the world become conscious for this kind of situation. I went back with the publish photo of the factory owner and again treat him not dare to hit any more child again. He said sorry and promised this will not happen again! And later the local authority/ police took action against him! #ig_fotoclub #photographyeveryday #photooftheday #people_infinity_#Humanity_shots_ #world_photography_page #everydaypakistan #rk_photography_hub #ir_aks #humanity_shots #earth_portraits #portraitmood #portraitpage #spicollective #thestreetphotographyhub #streetstorytelling #portraitfestival #portraitsofficial #globe_portraits #PortaitVision #PortaritAmazing #ipofficial #ig_calcutta #PortraitsVision #portraitpage #kdpeoplegallery #spicollective #streets_storytelling #indianphotographyclub #streetofcalcutta #thehub_portraits #ipofficial #zonestreet #world_photography_page

A post shared by  GMB AKASH (@gmbakash) on Nov 14, 2018 at 9:45am PST

Disebabkan kesempitan hidup, kanak-kanak lelaki malang ini tidak berpeluang untuk bersekolah dan terpaksa membanting tulang dari usia yang amat muda demi mencari nafkah buat keluarga.

No ,I don't go to school nowadays. I had to choose between school and food for feeding my mother and little brothers. My father died last year in this same factory from a heat stroke when he was melting iron in the fire place. In this intolerable heat no one can work if they are not accustomed to it. He was a very strong person and was used to working in the heat. He used to work a lot for us. No one believed he could die here from this heat. After my father's death I got my father's job here. I use the same hammer and the same machine but I don't feel strong like him. I feel very tired, sleepy and hungry. I miss going to school, I miss playing with my friends I miss swimming in the nearby river. My father used to buy me colorful ice cream when we used to feel hot. I miss eating ice cream every minute nowadays when it feels hot like hell here. I have one uncle who buys me ice cream sometimes and helps me in my work when I can't do anything. I want to become like him. I want to reduce people’s misery because my ice cream uncle always says "we need each other."-Rony #ig_fotoclub #photographyeveryday #photooftheday #people_infinity_#Humanity_shots_ #world_photography_page #everydaypakistan #rk_photography_hub #ir_aks #humanity_shots #earth_portraits #portraitmood #portraitpage #spicollective #thestreetphotographyhub #streetstorytelling #portraitfestival #portraitsofficial #globe_portraits #PortaitVision #PortaritAmazing #ipofficial #ig_calcutta #PortraitsVision #portraitpage

A post shared by  GMB AKASH (@gmbakash) on Oct 29, 2018 at 9:21pm PDT

I asked him, "What do you want to become in the future?" He replied, ‘I want to be a photographer like you. I will take pictures when my boss beats my friends’. #ig_fotoclub #photographyeveryday #photooftheday #people_infinity_#Humanity_shots_ #world_photography_page #everydaypakistan #rk_photography_hub #ir_aks #humanity_shots #earth_portraits #portraitmood #portraitpage #spicollective #thestreetphotographyhub #streetstorytelling #portraitfestival #portraitsofficial #globe_portraits #PortaitVision #PortaritAmazing #ipofficial #ig_calcutta #PortraitsVision #portraitpage #kdpeoplegallery #spicollective #streets_storytelling #indianphotographyclub #streetofcalcutta #thehub_portraits #ipofficial #zonestreet

A post shared by  GMB AKASH (@gmbakash) on Nov 3, 2018 at 8:17am PDT

GMB Akash mengambil inisiatif dengan mengumpul dana melalui First Light Institute Photography untuk menampung keperluan pelajaran anak-anak ini.

Kesemua koleksi gambar mengenai kehidupan warga kota Bangladesh boleh didapati di dalam buku ‘Survivor’ hasil karya GMB Akash untuk membuka mata dunia mengenai kehidupan di negara tersebut. Bersyukurlah di Malaysia kebanyakkan anak-anak kita masih mampu untuk ke sekolah dan tidak perlu melalui kepahitan hidup seperti kanak-kanak di Bangladesh ini.

‘Survivors’ – my second Photography book was reviewed by one of the prestigious publication ‘Geo magazine’ and had published in 60 languages worldwide. It’s a pleasure to share the publication with all my friends to give an idea how I published my 10 years project ‘Survivors’ and how hard I had to work to change their lives. Geo’s Deputy Editor-in-Chief Jens Schröder had come to Bangladesh to meet and interview ‘Survivors’ and reported how their lives has been changed by the gift I had given to them, how I searched for people whom I photographed ten to twelve years ago. It’s been a long journey of ‘soul to soul’ that was why I was able to find many of them and was able to change the fate of their life. In last many years I gifted fifty businesses among fifty Survivors families who have been depicted in the book. In the book Director of Photography, GEO magazine, Ruth Eichhorn said, “Akash does not want to present them as victims. He wants to show their pride and dignity. He wants to show that they have a deep wish to survive the calamity of their situation and are full of hope for a better life. Even though Akash produced his long-term documentary projects in the purest sense of journalism, he does not want, in his own words, “to profit” from his subjects. He wants to give back as much as he can.” The love and respect I received in twenty years of my career I equally want to give that share to these incredible humans. I know turning my lens to them is the duty of a Photojournalist by turning my heart to them is my human duty. I am blessed to be able to do that. I have been dedicating my institute (First Light Institute of Photography) and ‘Survivors’ book income for more than 500 unprivileged children’s education and food. Yes, I have received uncountable awards, my works has been showcased at all prestigious places but at the end of the day I share my food with the people I work that is what give peace to my heart and bring satisfaction to my soul. And I want to continue this journey as long as I breathe, as long as I am alive.

A post shared by  GMB AKASH (@gmbakash) on Sep 21, 2018 at 12:30am PDT


Kagum Dengan Kanak-Kanak Kemboja Berusia 5 Tahun, Pasangan Ini Berkongsi Kisah Mereka

Nota Editor: Kisah menarik kanak-kanak kecil ini telah disiarkan di Facebook Page The Patriot dan kami kami kongsikan semula di Vocket dengan izin daripada admin page ini.

Adik ini namanya Shriep. Umurnya 5 tahun.

Keluar saja dari Angkor Thom, Shriep terus menyapa saya dan isteri.

“3 for one hundred Pesos sir. 3 for one hundred Pesos” sambil tangannya menunjukkan fridge magnet yang ada dalam bakul yang dibawa.

Kami cakap “It’s ok. Thank you“, namun Shriep tetap mengekori kami sampailah ke tuk tuk.

Saya cakap dekat isteri, Pesos bukan matawang Filipina ke? Kenapa dia jual dalam Pesos dan bukan Riyal atau USD?

Kemudian Encik Ravy, pembawa tuk tuk kami bagitau pada Shriep kami dari Malaysia.

“3 for ten Ringgit. 3 for sepuluh Ringgit” Shriep terus tukar penggunaan matawang dalam tawar-menawarnya.

“Hebat. Rupanya tadi dia ingat kami dari Filipina. Sebab tu dia guna peso.” bisik hati saya.

Masa ni saya dan isteri dah mula lembut hati. Kami dah sedia untuk membeli.

Bukak dompet, tak ada not RM10. Hanya ada RM1 dan RM20. RM1 tak cukup 10 keping.

“We don’t have change. We don’t have 10 ringgit.” kata isteri kepada Shriep.

“No change? Wait I get change. Wait ok.” kata Shriep, kemudian berlari ke arah sebuah gerai yang tak jauh dari kami.

Baca: Kenali Pembawa Budaya Trendy Minum Bubble Tea Di Malaysia

Tak lama Shriep datang balik. Berlari juga.

“You have dollar? 10 ringgit how many dollar?’ tanya Shriep.

Gelak kami bertiga. Hebat betul usaha dan skil budak kecil berumur 5 tahun di depan kami ini. Tinggi Shriep belum melepasi level pinggang saya pun.

“2 dollars. 10 ringgit is 2 dollars.” jawab saya.

“Ok, 3 for 2 dollars sir.” Shriep menyambung tawar-menawar.

“But I can get 5 for 2 dollars in Malaysia.” kata saya.

“Oh no. 5 cannot. 4 can. 4 for 2 dollars. Very cheap.” Shriep counter balik.

Saya pun keluar 2 dollar dan Shriep bagi kami 4 fridge magnet. Shriep senyum melebar. Dapat closing pelanggan hari ini.

Di pihak saya dan isteri juga tersenyum. Senyum dan kagum melihat kepetahan, kepandaian dan closing skill dari seorang anak kecil.

Ini bukan urusniaga “kasihan”, itu saya yakinkan anda semua.

Ini adalah urusniaga yang berjaya oleh seorang sales person yang hebat.

Ps: Ada satu persamaan diantara anak-anak di Indonesia dan Cambodia. Mereka tahan lasak, ‘confidence level‘ dan ‘survival skill‘ yang tinggi.

Baca lagi: 5 Pesanan Berharga Buat Graduan Yang Ingin Mula Berniaga

LIKE dan FOLLOW Vocket di Facebook serta Instagram


Kanak-Kanak Koma Dicampak 27 Kali Semasa Berlatih Judo Disahkan Meninggal Dunia

Sekitar April yang lalu, berita menyayat hati tentang seorang budak lelaki di Taiwan bernama Huang, 7 tahun koma selepas dicampak sebanyak 27 kali oleh jurulatihnya serta dua orang pelajar senior semasa berlatih seni bela diri Judo di sebuah studio.

Setelah lebih dua bulan koma di ruang ICU, Huang tidak mampu bertahan dan kanak-kanak malang itu telah disahkan meninggal dunia di Hospital Feng Yuan di Taichung pada Rabu, 30 Jun 2021.

Difahamkan, selama koma 70 hari di hospital, Huang disahkan telah mengalami pendarahan dalam otak serta masalah pernafasan setelah beberapa organ dalam dilaporkan gagal berfungsi dengan baik.

Selama tempoh koma tersebut, Huang dikatakan hanya bergantung kepada alat bantuan pernafasan. Tiada perkembangan yang positif terhadap tahap kesihatan Huang, akhirnya, ibu bapa Huang akui yang nyawa anaknya sudah tiada dan memutuskan untuk mencabut sokongan bantuan alat pernafasan anaknya pada Selasa, lapor pihak hospital kepada media antarabangsa AFP.

Susulan itu, jurulatihnya yang mahu dikenali sebagai Ho, sudah didakwa pada awal bulan Jun yang lalu atas tuduhan mencederakan kanak-kanak dan mempergunakan kanak-kanak untuk melakukan kegiatan jenayah, kata pihak pendakwa dalam satu kenyataan.

“Dalam sebutan kes, jurulatih didapati telah mengarahkan dua orang pelajar senior belajar teknik menghempas badan lawan ke atas lantai dan mempergunakan tubuh badan Huang untuk mempelajari teknik tersebut.

“Semasa kejadian, Huang pernah mengadu mengalami sakit kepala yang amat teruk dan berkali-kali merayu supaya latihan tersebut dihentikan serta-merta.

“Akan tetapi, tertuduh, Ho masih berdegil dan mahu menghempas Huang ke atas lantai untuk beberapa kali sehingga kanak-kanak itu jatuh pengsan dan termuntah,” kata pihak pendakwa.

Dilaporkan juga, pak cik Huang, yang menemani Huang ketika menghadiri ke kelas Judo tersebut dilaporkan gagal menghalang jurulatih berkenaan daripada terus menghempas anak saudaranya ke atas lantai.

Dalam pada itu, Datuk Bandar Taichung, Lu Shiow-yen yang pernah melawat Huang di hospital turut mengucapkan salam takziah kepada keluarga Huang di atas kehilangan Huang.

“Semoga mendiang adik Huang tenang di alam sana dan berharap keadilan pastinya berpihak kepada keluarganya,” kata Lu menerusi hantaran di Facebook miliknya.

Mendiang Huang pernah dicampak 27 kali semasa berlatih Judo di sebuah studio. Anda yang terlepas, boleh membacanya menerusi pautan di bawah.

Dicampak 27 Kali Semasa Berlatih Judo, Kanak-Kanak Berusia 7 Tahun Disahkan Koma

Donnie Yen Akui ‘Takut Mati’ Ketika Berlakon Bersama Mike Tyson Dalam Ip Man 3

Hasbulla Sahkan Pertempuran Pertama Dengan Abdu Rozik Sebelum ‘Bertemu’ Conor McGregor